► Pjongjang - U očekivanju vođinog novogodišnjeg obraćanja\nSevernokorejski lider Kim Džong Un sazvao je sastanak visokih zvaničnika vladajuće Radničke partije Koreje da razmotre važna vojna pitanja, dok se Vašington i saveznici pitaju šta bi Kim mogao da objavi u tradicionalnom novogodišnjem govoru, pošto istekne rok koji je Pjongjang postavio Vašingtonu za promenu stava u nuklearnim pregovorima, pišu svetski mediji, prenosi Radio slobodna Evropa (RSE).\nPlenarna sesija, koja je počela u subotu, usledila je posle spekulacija da se Pjongjang priprema za probu interkontinentalnog balističkog projektila, koji je opisan kao "Božićni poklon" za Vašington, ističe agencija Frans pres.\nPrema navodima Korejske centralne novinske agencije, Kim predsedava sastankom na kojem se raspravlja o novom "transparentnom, antiimperijalističkom nezavisnom stavu" i na kojem će se takođe "raspraviti važna pitanja... o izgradnji državne i nacionalne odbrane".\nPregovori o denuklearizaciji Korejskog poluostrva su uglavnom zastali posle propasti drugog samita Kima i predsednika SAD Donalda Trampa u Hanoju početkom godine, ukazuje AFP. Pjongjang je izveo niz statičkih testova u raketnom postrojenju Soahe ovog meseca, posle više proba proteklih nedelja, u kojima su, prema Japanu i drugima, lansirani balistički projektili, što je Severnoj Koreji zabranjeno sankcijama UN.\nPredsednik SAD je investirao ogromnu količinu političkog kapitala u svoj pokušaj da ubedi Kima da okonča izolaciju Severne Koreje i da odustane od nuklearnog programa, ocenjuje AFP uz konstataciju da je posle tri sastanka Trampa i Kima i više razmenjenih pisama ostvaren slab napredak.\nPlenarni sastanak Radničke partije Koreje usledio je nedelju dana pošto je održan Centralni vojni sastanak te partije na kojem je razgovarano o jačanju vojnih kapaciteta zemlje, navodi Rojters.\nRanije ovog meseca, Severna Koreja je saopštila da će održati plenarno zasedanje vladajuće partije da raspravlja i odluči o ključnim pitanjima usled promene situacije kod kuće i inostranstvu, ali, kako ukazuje Rojters, nije iznela konkretne detalja.\nPjongjang je više puta tražio od Vašingtona da do isteka roka krajem ove godine ponudi novu inicijativu da se izglade razlike oko nuklearnog program zemlje i upozorio Vašington da bi u slučaju da ništa ne uradi mogao uslediti neželjeni "Božićni poklon".\nOtkad je Severna Koreja upozorila na "Božićni poklon", zvaničnici i analitičari strahuju da bi Pjongjang pre kraja godine mogao naznačiti kraj moratorijuma na probe oružja, ukazuje Njujork tajms.\nAnalitičari u Južnoj Koreji i SAD pažljivo prate sastanak visokih partijskih zvaničnika Severe Koreje tražeći znakove promene u stavu Pjongjanga pre isticanja roka koji je postavljen Vašingtonu, navodi list, dodajući da Centralni komitet Radničke partije, kao jedno od najviših tela za donošenje odluka u Severnoj Koreji, obično odobrava mere koje predloži Kim.\nPosle meseca zastoja u pregovorima sa Vašingtonom oko oružanog programa u zamenu za ukidanje američkih sankcija, Severna Koreja je proteklih nedelja upozorila da bi uskoro mogla nastaviti testove s ciljem jačanja raketnih i nuklearnih kapaciteta, navodi list. Pošto je Vašington odbacio rok Severne Koreje do 31. decembra kao "veštački", Severna Koreja je upozorila da je na Trampovoj administraciji "kakav će Božićni poklon izabrati da dobije".\nOčekuje se da će Kim tokom plenuma Centralnog komiteta i u svom novogodišnjem govoru zapretiti tvrdim pristupom prema SAD, ukazuje Njujork tajms i dodaje da analitičari strahuju da bi takva promena politike mogla nagovestiti nove probe oružja i obnoviti tenzije na Korejskom poluostrvu u predstojećem periodu, dok je Tramp zapleten u proces za opoziv i kampanju za reizbor.\nProteklih nedelja, dodaje Njujork tajms, severnokorejski zvaničnici su sugerisali da nema svrhe nastaviti pregovore sa politički ranjivim Trampom, a takođe su učvrstili svoju poziciju, insistirajući da denuklearizacija nije na stolu dok Vašington ne ukine "neprijateljsku politiku", uključujući zajedničke vojne vežbe sa Južnom Korejom.\nPošto je Severna Koreja zapretila "Božićnim poklonom", odbrambeni zvaničnici u SAD su se pripremali za najgore, a sada kada je Božić prošao, američki, južnokorejski i japanski zvaničnici su suočeni sa starim pitanjem: šta će uraditi Severna Koreja i kada, piše Volstrit džurnal.\nS druge strane, ukazuje list, prema nezavisnim posmatračima, američki izviđački letovi blizu Severne Koreje vratili su se na nivoe aktivnosti iz 2017. kada se Vašington pripremao za rat sa Pjongjangom, dok su američki odbrambeni zvaničnici rekli da je Vašington poslao raketni razarač u Japansko more.\nMnogi zvaničnici i analitičari čekaju novogodišnji Kimov govor, kada tradicionalno izlaže severnokorejske prioritete za sledeću godinu, očekujući naznake da li će Pjongjang nastaviti provokativne probe, ističe Volstrit džurnal.\nPrema nekim južnokorejskim zvaničnicima, dodaje list, velikog testa s oružjem neće biti do 16. februara, kada se proslavlja rođendan Kimovog pokojnog oca Kim Džong Ila. Drugi spekulišu da bi proba mogla biti na rođendan Kim Džong Una 8. januara.\nProba interkontinentalnog balističkog projektila Severne Koreje bila bi veliki izazov za Trampa u izbornoj godini, a takođe bi, kako podvlači Volstrit džurnal, nagovestila povratak sukobljavanja SAD i Severne Koreje posle više od godinu i po diplomatskih pokušaja da se smanje tenzije, što ipak nije dovelo do potrebnog proboja u sporu oko nuklearnog i raketnog programa Severne Koreje.


TREĆINA pregledanih ODMAH mora u bolnicu! – Ženski kutak\nTREĆINA pregledanih ODMAH mora u bolnicu!\nObjavljeno 20. jula 2020.\nDirektor Infektivne klinike otkriva koliko pregleda se dnevno obavi i koliko pacijenata ima tešku kliničku sliku!\nViše od 200 pacijenata sa simptomima virusa korona dnevno se pregleda u prijemno-trijažnoj ambulanti Klinike za infektivne i tropske bolesti KCS, a trećina njih zahteva bolničko lečenje, izjavio je direktor te bolnice Goran Stevanović.\nOn je rekao da je broj pregleda i hospitalizacija na tom nivou već nekoliko dana i da je i dalje najviše pacijenata sa upalama pluća koji zahtevaju bolničko lečenje.\n“Trećina pacijenata koji dođu na preglede zahteva hospitalizaciju, druga trećina se upućuje na kućno lečenje uz lekarski nadzor, a jedna trećina je sa lakom kliničkom slikom“, rekao je Stevanović posle sastanka ministra zdravlja Zlatibora Lončara sa direktorima kovid bolnica.\nStevanović je kazao da je tokom vikenda većina pacijenata primljena u kovid bolnice na teritoriji Beograda zahvaljujući tome što su se u kovid sistem uključili Institut za reumatologiju, Institut za medicinu rada i Klinika za dermatovenerologiju KCS.\nPovezane vesti:Dr Stevanović, korona virus, Srbija\n3 najbolje vežbe za idealnu zadnjicu. Plan vežbi za 30 dana.\nDr Nestorović: Priča oko vakcine protiv korona virusa je besmislena. Kada bih ja bio ministar…


Lazar Petrović: „Humanitarne krize nisu veliki izazov za baltičke države“ | Media Start Info\nLazar Petrović: „Humanitarne krize nisu veliki izazov za baltičke države“\n10. avgusta 2020. 12. avgusta 2020. autor Lazar Petrović\nHumanitarne krize definišu se kao: „Događaj ili niz događaja koji predstavljaju kritičnu pretnju za zdravlje, sigurnost ili dobrobit zajednice ili druge velike grupe ljudi, obično na širem području“, međutim iz perspektive baltičkih država one ne predstavljaju veliki izazov.\nVođen pomenutom definicijom, nedvosmisleno zaključujem da su trenutno pet najvećih žarišta humanitarnih kriza, i to počev od najvećeg: Jemen, Sirija, Libija, Irak i Avganistan. Humanitarne katastrofe prisutne u ovim područjima uvek imaju identičan uzrok – rat. Od početka ovog veka, ratove u svim ovim državama, a i na Bliskom Istoku generalno, karakterišu gotovo identična obeležja – neselektivni napadi na protivničke ciljeve, bombardovanje civilne infrastrukture, primena proizvoljnog pritvora, preduzimanje radnji u cilju prisilnog nestajanja, mučenja i zlostavljanja, seksualno iskorišćavanje žena i dece, izricanje protivzakonitih smrtnih kazni…\nLazar Petrović: „Teroristički napadi bombaša samoubica su uvek do detalja isplanirani“\nKao po pravilu, sva ova obeležja produkuju uvek stravične posledice po civilno stanovništvo. Samim tim, stepenovanje humanitarnih kriza današnjice može se najobjektivnije izvršiti ne na osnovu težine problema i posledica sa kojima se suočavaju građani konkretnih država, jer su ti problemi i posledice gotovo bez izuzetka identični, već na osnovu razmera koje te krize imaju u smislu broja ljudi koji su njima pogođeni. Najuočljiviji problemi sa kojima se građani Avganistana, Iraka, Libije, Sirije i pre svega Jemena suočavaju zbog ratnih sukoba u svojim državama su: nemogućnost pristupa zdravstvenoj zaštiti, ograničen pristup vodi i sanitarijama, opšta glad stanovništva, i neuhranjenost dece.\nPrema podacima Amnesty International-a, i Human Rights Watch-a, više od 14 miliona ljudi pogođeno je ovim problemima u Jemenu, u Siriji, prema podacima iz 2018. oko šest miliona, a u Libiji oko tri. Samo u periodu od početka januara do kraja februara, iz pokrajne Idlib u Siriji, koja trenutno uz Jemen predstavlja najveće žarište potencijalnog egzodusa, moralo je da u susednu Tursku prebegne 700.000 ljudi, pre svega žena i dece.\nHumanitarne krize, sa kojima se zbog neodgovornih i nedržavničkih poteza korumpiranih autoritarnih režima, civilno stanovništvo pomenutih država suočava, predstavlja sramotu savremenog sveta, u vezi koje postoji odgovornost celokupne međunarodne zajednice, koja prvo nije reagovala na vreme, a danas nije u stanju da interveniše i pomogne na valjan način.\nIpak, surova realnost sveta u kojem živimo, ne dozvoljava postavljanje prioriteta pojedinačnih država na osnovu saosećanja koje siguran sam, sve države Baltika osećaju prema narodu na Bliskom Istoku, već na osnovu suvog interesa koji mora da zaštiti sve one vitalne prioritete koji teže da očuvaju stabilnost svih, pa i državnih entiteta Baltika.\nNaime, raseljeni iz država koje su najpogođenije humanitarnim krizama, nakon nužnog odlaska iz svojih zemalja, za cilj imaju stalno nastanjenje najčešće samo u pojedinim, ali na početku teškog puta, jasno određenim državama. U zavisnosti iz kojih ratom zahvaćenih područja, migranti dolaze, i njihovi prioriteti se razlikuju. Međutim, svi ti prioriteti, imaju jednu zajedničku odliku – ,,baltičke države, nikada, ili gotovo nikada, nisu prioritet za stalno nastanjenje migranata koji dolaze sa ovih područja“.\nNaime, izbeglice iz Sirije, pre svega pokrajne Idlib, žele da na prvom mestu prebegnu u Tursku, i u najvećem broju slučajeva tu i ostaju. Izbeglice iz Libije, preko Italije žele da dođu do Evropske unije, ali samim ulaskom u Italiju, mnogi od migranata žele da nastave život u Italiji. U slučaju Jemena, migranti retko idu dalje od Saudijske Arabije, a što se tiče Iraka i Avganistana, oni gotovo uvek, utočište nalaze u Iranu odnosno Pakistanu.\nKada se ovako postave stvari, jasno je da pretežni deo migranata utočište nalazi već u susednim državama. Oni koji to ne učine, put svakako, nastavljaju dalje ka državama članicama Evropske unije. Međutim, Baltičkim državama, iako članicama EU, migranti jako retko teže kao prostoru za svoje stalno nastanjenje. Razlozi za ovu pojavu su kako geografske, tako i ekonomske prirode. Naime, ukoliko se odluče da svoj život nastave u nekoj od država članica EU, migranti biraju pre svega Nemačku, Francusku, Švedsku i Austriju, i to zbog standarda i zvanične migrantske politike koju ove države sprovode, ali i zbog činjenice, da su gore pomenute države, geografski bliže u odnosu na države Baltika. Samim tim, zaključak je da iako humanitarne krize širom sveta predstavljaju aktuelnu problematiku savremenih međunarodnih odnosa i NATO bi kao savez koji indirektno radi na unapređenju demokratije trebalo da se pozabavi ovim problemom, zemlje Baltika, nažalost imaju drugačije prioritete.\nZbog značajno veće potrebe da svoje interese, potencijalno ugrožene posledicama nove geopolitičke stvarnosti, zaštite, baltičke države moraće da od Alijanse zahtevaju seriju kontinuiranih i pre svega staloženih akcija, kako bi one u saradnji sa Paktom, bile spremne da se odbrane od eventualnih napada.\nTekstovi objavljeni u rubrici “Glas mladih – ‘MAAT A.S.’” predstavljaju stavove autora tekstova i ne mogu se smatrati stavom Media Start Info portala.\nTagovi Baltičke države, humanitarna katastrofa, terorizam\nPrethodna vestTragovi španske groznice u umetničkim delima\nSledeća vestDunav Film Fest odložen za septembar zbog korona virusa


CIK sutra objavljuje konačne rezultate | KoSSev\nPortparol CIK, Valjmir Eljezi, rekao je za Kosovapress da je prebrojavanje uslovnih glasova završeno i da će CIK sutra objaviti konačne rezultate izbora, održanih 11. juna.\nKosovo24sata/Telegrafi - Aljbin Kurti političar sa najviše glasova\nPrema nezvaničnim informacijama, kandidat za premijera iz pokreta Samoopredeljenje, Aljbin Kurti, dobio je 136.625 glasova, za razliku od lidera Demokratske partije Kosova, Kadrija Veseljija, za koga je glasalo 125.866 glasača. Sledi kandidat za premijera koalicije LDK-AKR-Alternativa, Avdulah Hoti, sa 112.882 glasova.\nLider Alijanse za budućnost Kosova, Ramuš Haradinaj, kandidat za premijera pobedničke koalicije PDK-AAK-Nisma, dobio je 98.458 glasova, dok lider Inicijative za Kosovo, Fatmir Ljimaj, ima 30.289 glasova, prenosi Telegrafi.\n"Nadamo se da će CIK izaći sa konačnim rezultatima, nakon obavljenih svih procedura u Centru i nakon prebrojanih uslovnih glasova. Verujemo da će veoma brzo CIK izaći sa rezultatima," rekao je Eljezi.\nPrema njegovim rečima, odmah po objavljivanju rezultata, počinje period od 24 sata za podnošenje prigovora Izbornoj komisiji za prigovore i žalbe.\n"Moraćemo da sačekamo da istekne taj rok, u slučaju da bude eventualnih prigovora, a zatim i odluku ove institucije o tom prigovoru, kako bi se nastavilo dalje sa potvrdom konačnih rezultata," kazao je.


Ranjeno više od 400 demonstranata - Klix.ba\nRanjeno više od 400 demonstranata\n4.4.2011. u 08:59\nJemenska policija upotrebila je bojevu municiju i suzavac da bi rastjerala demonstrante koji su pokušali da stignu do predsjedničke palate u gradu Hudatidi na Crvenom moru, pri čemu je ranjeno više od 400 ljudi, izjavili su danas ljekari.\nVišesedmični protesti, inspirisani pobunama u Egiptu i Tunisu, doveli su režim predsjednika Ali Abdulaha Saliha na ivicu propasti, ali on i dalje odbija da ode sa vlasti.\nŠezdesetosmogodišnji predsjednik Jemena, koji je na vlasti 32 godine, juče je pozvao političke neistomišljenike, koji traže od njega da podnese ostavku, da okončaju višesedmične proteste. Analitičari smatraju da je to novi pokazatelj da Salih ne namjerava da ode sa vlasti.\nMještani Hudaide istakli su da su demonstracije organizovane u znak protesta zbog gušenja protesta u gradu Taizu, gdje su poginula dva čovjeka, a povrijeđeno njih nekoliko stotina.\n"Demonstranti su se vrlo brzo okupili oko zgrade lokalne vlade i krenuli ka predsjedničkoj palati, ali ih je policija zaustavila, ispaljujući suzavce i hice u vazduh", izjavili su očevici.\nLjekari iz lokalne bolnice rekli su da je devet ljudi primljeno sa ranama od vatrenog naouružanja, 350 zbog udisanja suzavca, a oko 50 je povrijeđeno od kamenica kojim su ih gađali policajci u civilu.\nAmerički dnevnik "New York Times" navodi da je administracija predsjednika Baraka Obame promijenila stav prema Salihu i da sada smatra da treba da ode sa funkcije predsjednika Jemena, države u kojoj je do sada u protestima poginulo 82 ljudi.\nSalihova vladajuća stranka tokom vikenda saopštila je da nije primila predloženi tranzicioni plan od opozicionih partija, u kojem se navodi da on mora da preda vlast svom zamjeniku, kao i da treba preduzeti korake ka formiranju vlade nacionalnog jedinstva i raspisivanje novih izbora.\nJemenska opozicija ranije je saopštila da bi vojsku i bezbjednosne snage trebalo da restruktuiše potpredsjednik sa ovlaštenjima privremenog šefa države.\nSalih izjavio je da je jedino spreman da sa vlasti ode u roku od godinu dana, nakon novih parlamentarnih i predsjedničkih izbora, te da bi njegov iznenadni odlazak zemlju odveo u haos.\nPorodica iz BiH uhapšena zbog otmice djeteta


POČETNA NACIONALNE VESTI Brnabić: Ne smatram Novaka antivakserom, odluka da se ne vakciniše njegov lični...\nANA BRNABIĆ, Foto: Urban City // B.P.\nPremijerka najboljeg tenisera na svetu ne smatra antivakserom, a odluku da se ne vakciniše smatra njegovim ličnim izborom.\nNa pitanje novinara Si-En-Ena da li se oseća “izdano” što australijske vlasti nisu poštovale obećanje da neće mešati politiku u slučaj Novaka Đokovića, premijerka Ana Brnabić je rekla da je očekivala da neće biti političkog mešanja i da će se prema Novaku odnositi fer.\n“Ne mogu da kažem da se osećam izdano, ali je moja dužnost da brinem da se prema svim građanim Srbije postupa fer i da im pomognem koliko mogu”, rekla je premijerka.\n“Ne doživljavam Novaka Đokovića kao antivaksera. Kada je on organizovao teniski turnir u Srbiji, svim igračima su bile na raspolaganju vakcine koje u tom trenutku nisu bile dostupne u njihovim zemljama. On je podržao vakcinaciju svih onih koji su želeli da se vakcinišu”, naglasila je premijerka Srbije.\n“Ponosna sam i srećna što u Srbiji dozvoljavamo da se čuje i glas onih koji se ne slažu, a ne da ih prisiljavamo na nešto sa čim se ne slažu”, naglasila je premijerka Srbije Ana Brnabić u razgovoru za Si-En-En.\nPRETHODNI ČLANAKEXIT: Još jedan dokumentarac o saradnji Nika Kejva i Vorena Ellisa\nSLEDEĆI ČLANAKSZO: Pandemija kovida 19 mogla bi da bude gotova ove godine


MEŠTANI TARAŠA RODAMA ORGANIZOVALI DOČEK (FOTO)\nTARAŠ – Meštani Taraša i učenici seoske osnovne škole priredili su u ovom selu, koje je proglašeno za Evropsko selo roda, doček rodama, što tradicionalno čine godinama unazad. Pored Prvoja, koji je prvi sleteo u Taraš, proslavi su prisustvovala još dva mužjaka bele rode – Ivica i Marko.\nU danu koji je prethodio manifestaciji sva gnezda su obeležena metalnim tablama sa brojevima, i na svako je okačeno stiroporno crveno srce na kojima su pisana simbolična imena koja su rodama davala deca, meštani i članovi Udruženja građana „Taraške rode“. Tom prilikom bilo je obeleženo 35 gnezda, a u narednom periodu je planirano obeležavanje još pet.\n– Poslužilo nas je lepo vreme, tako da su đaci Osnovne škole „Bratstvo jedinstvo“ iz Vrbasa, njih 65 ukupno, zajedno sa učenicima taraške osnovne škole, mogli da uživaju u obilasku sela i razgledanju gnezda. Tom prilikom su videli kako radnici Elektrodistribucije Zrenjanin postavljaju platformu za gnezdo i prisustvovali su počasnom postavljanju simboličnog pehara od stiropora na Prvojevom gnezdu. Na peharu piše „Taraški šampion“ – kaže predsednica udruženja „Taraške rode“ Aleksandra Marovac Cucić.\nNakon šetnje usledile su edukativne i kreativne radionice, a zatim i dugoočekivani program u sali. U sklopu zvaničnog programa prikazan je kratak promotivni film o Tarašu i rodama. Predstavljen je rad organizacije „Čepom do osmeha“, a ono u čemu su mališani najviše uživali je bila predstava za decu, koju je omogućio sponzor ovog lepog događaja – PerSu marketi. Na kraju su podeljene zahvalnice, odnosno “ordeni za plemenitost”, zaslužnim meštanima koji su tokom prošle godine pomagali rodama.\nTokom događaja bila je postavljena i izložba slika, a svi gosti su mogli da uzmu promotivni materijal udruženja, kao i suvenire u obliku roda.\nTagovi"Evropsko selo roda" Taraš\nZAIGRALI FOLKLORAŠI NA PARKETU KRISTALNE DVORANE (FOTO)\nKO SU OVI LIKOVI KOJI SU SE ZATEKLI U CENTRU GRADA?


Oglasio se UKC RS o ženi koja je lažirala trudnoću i porođaj u Banjaluci – Otvoreno\nIzvor: 03.08.2021, 10:31 17.8k\nDa bi prikrila da nije pacijent danima je hodala u pidžami i boravila je u zajedničkim prostorijama.\nU UKC su za Srpskainfo rekli da je žena ušla u prostorije JZU Univerzitetski klinički centar Republike Srpske, objekat Maternite, na osnovu uputnice doktora porodične medicine izdate 14. Jula.\n“U skladu s važećim procedurama u našoj ustanovi, pacijentu koji uredno predoči uputnicu, omogućava se ulazak u objekte JZU UKC Republike Srpske. Dotična osoba nije ostavljala sumnju na bilo kakvu zloupotrebu, kretala se uglavnom u zajedničkim prostorijama poput hodnika, toaleta i čekaonica, obučena u pidžamu”, pojasnili su u UKC Srpske.\n“S obzirom na to da su u objektu Maternite smještene Klinika za ginekologiju i akušerstvo, Centar za dojku, Klinika za dječiju hirurgiju i Klinika za dječije bolesti, dotična je vješto prikrivala činjenicu da nije hospitalizovana u UKC RS.\n“Po saznanju da ona uopšte nije hospitalizovana u našoj ustanovi, 18. jula obaviještena je Policijska stanica Lauš. Policijski službenici su identifikovali osobu i udaljili je iz prostorija UKC Republike Srpske, bez dalje istrage jer nije postojalo kršenje javnog reda i mira”, pojašnjavaju u UKC za Srpskainfo.\nZatim je Gradska uprava Banjaluke 23. jula na osnovu očigledno sumnjive prijave rođenja djetata upućene putem elektronske pošte tražila popunjavanje zvanične prijave o rođenju djeteta.\n“S obzirom da dijete nije rođeno i na postojanje sumnje na izvršenje kirivičnog djela, UKC Republike Srpske je obavijestio Policijsku stanicu Lauš i nadležno tužilaštvo koje je preuzelo slučaj na dalje postupanje. Mjere bezbjednosti u UKC Republike Srpske su tokom ovih dešavanja podignute na viši nivo”, pojasnili su u UKC Republike Srpske.\nŽena je mjesecima lagala supruga da je trudna, a zatim je otišla u UKC i slagala ga da se porodila.\nKažnjeni Krivokapić i sedam ministara


Pogledajte hapšenje Crnogoraca koji su krijumčarili 20 tona hašiša\n10.08.2018 / 09:19 Regija - Objavljen snimak\nItalijanski mediji objavili su snimak akcije zapljene 20 tona hašiša u kojoj je uhapšeno 11 Crnogoraca, prenosi rimska "Republika".\nIstražni sudija Marko Gaeta potvrdio je da su uhapšeni Marko Borozan, Uglješa Kovačević, Vladimir Živković, Srđan Matijević, Stanko Tomičić, Ljubomir Bakočević, Milan Kovačević, Dragoljub Mrgudović, Vladimir Lipovina, Božidar Barović i Velimir Latković.\nHapšenje je pozdravio i ministar unutrašnjih poslova Mateo Salvini, koji je najavio da će borba protiv trgovine narkotika biti jedan od prioriteta vlade.\nBrod "Remus", koji je plovio pod panamskom zastavom, isplovio je iz Las Palmasa u Španiji i prijavljena destinacija mu je bila Turska.\nMeđutim, kako su saopćile italijanske nadležne službe, brod je promijenio kurs dok je bio u međunarodnim vodama kod obale sjeverne Afrike. Namjera je bila da se hašiš prokrijumčari iz Maroka u Libiju.\n- Evidentne anomalije koje su primijećene tokom konstantnog monitoringa navigacije potvrdile su sumnju da je plovilo "Remus" uključeno u međunarodni šverc narkotika u koji su prethodnih godina uključene zemlje sa sjevera Afrike - saopćila je italijanska policija.\nPritvor od mjesec dana\nMađarska: Sirijac uhapšen zbog brojnih egzekucija\nAleksandar Vučić zaplakao tokom govora\nPri prevrtanju traktora stradao 11-godišnji dječak\nSpašena trudnica koja je preko Plješivice pokušala ilegalno ući u Hrvatsku


Venecuelanska opozicija obećava: Samo Gvaido može da vrati dug Rusiji - Sputnjik Srbija\n13:31 24 Februar 2020\n18:57 12.02.2019 (osveženo 19:06 12.02.2019) Preuzmite kraći link\nVenecuela će moći da isplati sve dugove Rusiji samo u slučaju dolaska na vlast samoproglašenog predsednika zemlje Huana Gvaida, izjavio je njegov predstavnik za humanitarnu pomoć za Evropu Rodrigo Dijamanti.\nHumanitarna pomoć je „trojanski konj“ za kojim slede meci i bombe\n„Signal predsednika Gvaida Rusiji i Kini se ogleda u tome da samo sa njim Venecuela može da otplati dugove Rusiji i Kini. Samo sa njim će biti poštovana prava svih kompanija koje posluju u Venecueli“, rekao je Dijamanti na konferenciji za štampu u Rimu, gde je Gvaido poslao delegaciju radi sastanak sa italijanskim i vatikanskim zvaničnicima.\n„Ako želite da Venecuela ponovo postane ekonomska sila, u koju bi mogle da investiraju sve države, nama treba pomoć za unapređenje demokratije“, rekao je političar.\nSličan stav na konferenciji za štampu je izneo šef delegacije, predsednik parlamentarne komisije za inostrane poslove Fransisko Sukre. Prema njegovim rečima, Rusija i Kina ne mogu da očekuju da će im dugovi biti vraćeni pod vlašću sadašnjeg predsednika Nikolasa Madura.\nKako piše „Vol Strit Džurnal“ Kina vodi pregovore sa opozicijom Venecuele o dugu i naftnim projektima.


Vlada Srbije pojednostavljuje postojeći vizni režim za kineske turiste\nVlada Srbije pojednostaviće postojeći vizni režim, kako bi kineski turisti brže i lakše dolazili do srpskih viza. Ovo je za Kineski međunarodni radio izjavio dr Goran Petković, državni savetnik u srpskom Ministarstvu finansija i privrede. Primećeno je, kaže Petković, da bi ulazak kineskih turista sa še\nKategorija: Vesti Objavljeno 26 decembar 2012\nDatum poslednje izmene 26 decembar 2012\nVlada Srbije pojednostaviće postojeći vizni režim, kako bi kineski turisti brže i lakše dolazili do srpskih viza. Ovo je za Kineski međunarodni radio izjavio dr Goran Petković, državni savetnik u srpskom Ministarstvu finansija i privrede.\nPrimećeno je, kaže Petković, da bi ulazak kineskih turista sa šengenskim vizama, zatim onih koji dolaze po pozivu i vlasnika nosilaca službenih isprava u Srbiju mogao da bude znatno pojednostavljen, ako se uspostavi bolja saradnja Ministarstva unutrašnjih poslova, Ministarstva spoljnih poslova i osam srpskih agencija koje nude aranžmane kineskim turistima.\nOvim povodom, 7. decembra u Privrednoj komori Srbije održan je sastanak sa predstavnicima ovih ministarstava i turističkim radnicima. Uspostavljena je saradnja i koordinacija po ovom pitanju, pa se očekuje da će prve pogodnosti pojednostavljenja postojećeg viznog režima kineski turisti osetiti već od januara 2013. godine.\nSledeća ⇨ Ilić: "Šandong haj-spid" gradi deo Koridora 11\nPrethodna ⇦ Od Nove godine besplatna trodnevna viza za turiste u Pekingu


Misala Pramenkoviæ za B92.net: "Važno je da se manjine izjasne bez pritisaka" - B92\nBeograd -- Poslanica Misala Pramenkoviæ za B92.net u susret popisu stanovištva u Srbiji kaže da je važno da se graðani izjasne bez pritisaka.\nIzvor: Jovana Jovanoviæ petak, 9.04.2021. | 10:04 -> 21:53\nPodsetimo, poslanici su nedavno u Narodnoj skupštini raspravljali o Predlogu zakona o izmenama Zakona o popisu stanovništva, domaæinstava i stanova 2021. godine, koji je podnela Vlada, a popis je planiran za april, ali je predlog da se zbog epidemiološke situacije održi od 1. do 31. oktobra.\nNa pitanje šta oèekuje od najavljenog popisa, Pramenkoviæ napominje da bi on trebalo da pokaže realno stanje.\n"Važno je da se graðani na popisu izjasne bez ikakvih pritisaka, pogotovo, kada je reè o manjinama, i tamo gde postoji opasnost od asimiliranja", dodaje ona.\nB92.net pita poslanike, da li ste se vakcinisali? Evo šta su nam rekli\nUpitana da prokomentariše kakav je položaj manjinskih grupa u Srbiji prema njenom mišljenju i šta izdvaja kao njihove glavne probleme, Pramenkoviæ navodi da su to uglavnom sliène stvari koje tište i veæinski narod u Srbiji.\n"Manjinski narodi u Srbiji èine, kao što sam rekla, jednu treæinu stanovništva u pogledu zastupljenosti, a nisam baš sigurna da se jednako pojavljuju u javnosti", ukazuje Pramenkoviæ.\nKao probleme istièe egistencijalni status, zdravstveno stanje, ekonomski aspekt i slièno.\n"Izmeðu ostalog, problemi koje tište Bošnjake i graðane koji žive u Sandžaku jeste da se više ulaže u saobraæajnu infrastrukturu, što æe se verujemo i ostvariti zahvaljujuæi i koalicionim sporazumom u èijoj osnovi jе normalizacija odnosa Srba i Bošnjaka i politika pomirеnja, koji smo nedavno potpisali sa Srpskom naprednom strankom", kaže Pramenkoviæ.\n"Za jednaka prava"\nPramenkoviæ je pažnju na sebe skrenula kada se pojavila u parlamentu sa hidžabom, a na pitanje otkud u politici, Pramenkoviæ kaže da kroz svoje politièke nastupe ima priliku da se zalaže za jednaka prava muškaraca i žena, te da se politikom bavi veæ deceniju.\n"Motiv za bavljenje politikom mi je svakako to što želim da se borim za ljudska prava, kao i svojim liènim angažmanom u borbi za prava Bošnjaka, a kao narodna poslanica i za zakone koji se tièu kako žena, tako i muškaraca, odnosno, ostvarivanja njihovih prava na liènom, porodiènom i sliènom planu", navodi.\n"Za sebe mogu da kažem da sam deceniju u politici, jer kao što znate, uzela sam uèešæe u tome, tako da mi je ovo drugi mandat kao odbornice u skupštini Novog Pazara, a sada i kao poslanice u Narodnoj skupštini Republike Srbije", objašnjava.\nUpitana da prokomentariše zbog èega se slabije pojavljuje u medijima, Pramenkoviæ navodi da je to splet sluèajnih okolnosti uzrokovan pandemijom.\n"Cela ova situacija sa pandemijom uzrokovala je redukovan vid komunikacije u pogledu nekih gostovanja. Niko ne uskraæuje fokus mog delovanja i misija mi je da budem glasnogovornik graðana i graðanki èije inicijative treba predstaviti u parlamentu, tako da ne postoji barijera u pogledu mog nastupa, to je bio samo splet sluèajnih okolnosti zbog pandemije koronavirusa", napominje ona.\n"O univerzitetskoj karijeri"\nBuduæi da predaje kao profesor islamskih nauka u Medresi "Gazi Isa-begza" za èitaoce B92.net je otkrila više detalja i o svojoj univerzitetskoj karijeri.\n"Univerzitetski sam profesor i predajem Šerijatsko pravo, a sa tog aspekta mi je veoma zanimljivo jer mogu da svoja iskustva prenesem na domen ljudskog delovanja i da propagiram univerzitetske vrednosti", navodi Pramenkoviæ.\nNa pitanje da pojasni predmet koji predaje, Pramenkoviæ kaže da šerijat kao pravna norma predstavlja skup svih propisa iz oblasti verskog i svetovnog prava na osnovu kojih su ureðeni odnosi u islamskoj zajednici, a šerijat je božanski zakon islama, i razumevanje tog zakona jeste fikh, odnosno sudstvo".\n"Fakultet deluje u okviru Islamske zajednice, a na ovom fakultetu je svakako korisno to što profesori umeravaju svoje studente da na pravi naèin kanališu ono što su nauèili", zakljuèuje Pramenkoviæ.\nPodsetimo, prof. dr Misala Pramenkoviæ je potpredsednica Stranke pravde i pomirenja i kao treæa na listi te partije postala je poslanik u Skupštini Srbije.\nUpitana da prokomentariše zbog èega se, prema njenom mišljenju, studenti slabije odazivaju na vakcinaciju, kaže "da je potrebno da stvore realniju sliku o tome".\n"Oni su mladi i buntovni, a sa druge strane imaju i neke druge ambicije, jer žele da se ostvare i slièno, što je ova pandemija ceo taj proces usporila, ali verujem da æe im se vremenom stvoriti realnija slika i da æe se vakcinisati, jer æe shvatiti da je to jedino rešenje u borbi protiv ovog virusa", navodi Pramenkoviæ.\nNa pitanje, da li ima dovoljno vakcina u Novom Pazaru i kako teèe vakcinacija u tom gradu, odgovara, da "situacija nije, kao što je bila tokom leta".\n"Poštuju se mere koje su propisane, a oèekujemo da æe se situacija stabilizovati uz pomoæ vakcinacije i nadamo se da neæe eskalirati, odnosno, da neæemo imati taj scenario od prošlog leta u Novom Pazaru", a zatim dodaje, "imamo dovoljno vakcina, tako da su graðani u prilici da se vakcinišu, ukoliko se odluèe", navodi Pramenkoviæ.


autor: Marijana Jakobac 25.06.2018 0\nInternacionalni festival alternativnog i novog teatra (INFANT) biće svečano otvoren danas u 21h gostovanjem izraelske predstave U izgradnji u Srpskom narodnom pozorištu. Festival se održava od 25. juna do 2. jula na nekoliko lokacija u Novom Sadu, a ovogodišnja tema je nova pozorišna paradigma.\nNa 45. izdanju Festivala publika će imati prilike da pogleda jedanaest predstava iz Francuske, Izraela, Srbije, Španije, Slovenije, Makedonije, Mađarske i Rusije, u selekciji Simona Grabovca.\n– Svako izdanje INFANT-a treba da ponudi nešto novo, pa je ove godine učinjen korak napred, u vidu teme ovogodišnjeg Festivala. Nova pozorišna paradigma podrazumeva malo drugačiji vid angažovanog teatara, koji ne upire prstom u oko gledaoca – objašnjava selektor.\nOn ističe da je, iako se uglavnom radi o predstavama sa malim izvođačkim ansamblom, svaka vredna hvale. Vivisekcija kredenca Pjera Menijea i Rafaela Kotena (Francuska), U izgradnji trupe Davai (Izrael), Ograničenja trupe Fadunito (Španija), Volitant trupe Gobi (Mađarska), Plag end plej trupe Ahe (Rusija), samo su neki od naslova koje će predstaviti 45. Infant.\nIz pratećeg programa Festivala selektor posebno preporučuje predavanje-performans 25 čaša vina Dijane Milošević, razgovor na temu Novi teatar, scenski pokret povodom izlaska knjige Marijane Prpa Fink, predstavu na otvorenom beogradskog Pod teatra Da li ste videli Don Kihota, i izložbu Nova paradigma Efemis kolektiva.\nČlanove žirija ove godine čine Jelena Mijović, dramaturškinja u Ateljeu 212, Ivan Pravdić, profesor Akademije umetnosti u Novom Sadu i Vesna Dragojlov koja se bavi graničnim oblicima elektronske umetnosti.\nPredstave će biti igrane na scenama Srpskog narodnog pozorišta, Kulturnog centra Novog Sada, bivšeg letnjeg bioskopa u dvorištu KCNS i na plaži Štrand. Ulaznice se mogu kupiti po ceni od 300 i 500 dinara (za studente Univerziteta u Novom Sadu i organizovane posete) biće prodavane u KCNS-u, SNP-u i na mestima gde budu igrane. Kompletan program nalazi se na ovom linku.


Sarajevo se oprostilo od Velkoskog: Krletu nećemo reći zbogom, nego doviđenja\nFK Sarajevo i Krste Velkoski danas su sporazumno raskinuli saradnju, a saopštenje FK Sarajevo prenosimo u potpunosti.\n“Krste Velkoski i FK Sarajevo službeno su raskinuli ugovor koji je prethodno važio do 31. maja 2023. godine. Velkoski je ostavio neizbrisiv trag u dva mandata koja je proveo na Koševu. Svojim golovima, asistencijama i osvojenim trofejima zauvijek je ostao upisan zlatnim slovima u historiju našeg kluba.\nPROČITAJ Remi Crne Gore i BiH u Podgorici!\nKrle, hvala za sve!”, stoji u saopštenju FK Sarajevo.


MjuzNews | Vesti iz sveta muzike - Lovefest Live po prvi put u prestonici 14. marta - Sve o festivalima\nLovefest Live 2015\nOve godine se po prvi put održava Lovefest Live žurka u Hangaru (Knežopoljska 3) 14. marta, gde će nastupiti velika imena domaćeg hiš hop-a – prekaljeni majstori svog zanata Marčelo i Prti Bee Gee i Who See!\nLovefest Live će pratiti posebno odabrana scenografija, velika festivalska bina koja dočarava festivalsku atmosferu, sve sa ciljem uvertire u ovogodišnji Lovefest, deveti po redu, koji se održava u Vrnjačkoj Banji od 6. do 8. avgusta.\nPodsećanja radi, Lovefest Livebina nastala je 2014. godine kao rezultat nove i veće lokacije festivala. Na bini su nastupili brojni poznati bendovi iz zemlje i regiona među kojima su Partibrejkersi, Rambo Amadeus, Let 3, Bad Copy, Who See, Kanda, Kodža i Nebojša i mnogi drugi. Live Stage ima za cilj i promociju “mladih nada”, pa su se tako na bini u avgustu 2014. godine po prvi put našli brojni demo bendovi iz Srbije.\nUlaznice za predstojeći Lovefest Live spektakl možete kupiti po ceni od 10 eura, na prodajnim mestima Eventim.a, DD Tickets-a, ili naručiti putem sajta lovefest.rs\nlovefest live bina /\nNovogodišnji hip-hop festival (31.12. – 3.1.)\nDanas počela prodaja karata


Načelnik Sead Džafić održao sastanak sa predstavnicima PU i PS Kalesija – Općina Kalesija\nNačelnik Sead Džafić održao sastanak sa predstavnicima PU i PS Kalesija\nOpćinski načelnik Sead Džafić održao je jučer sastanak sa načelnikom PU Kalsesija Stjepanom Hlavačekom, komandirom u PS Kalesija Munibom Šarićem i njegovim zamjenikom Midhatom Hamzićem vezano za sigurnost i stanje na teritoriji Kalesije kada je u pitanju rad policije.\nPrema riječima načelnika PU Kalesija Stjepana Hlavačeka stanje sigurnosti na području naše općine je dosta bolje u odnosu na period od prije nekoliko mjeseci, a isto tako primjetan je i bolji rad policije na terenu te bolji odnosi unutar PS Kalesija.\nOn je načelnika naše općine upoznao i sa aktivnostima koje su provedene kada je u pitanju osiguravanje događaja u sklopu Dana općine, a isto tako i sa planovima kada je u pitanju osiguravannje slave koja je predviđena u Jeginovom Lugu gdje se očekuje prisustvo oo 300 vjernika, a isto tako načelnik Džafić je upoznat kada su u pitanju aktivnosti osiguranja dženaze u Kalesiji Gornjoj.\nKomandir PS Kalesija Munib Šarić mišljenja je da policija radi dobar posao i da je stanje bolje što pokazuju i informacije sa terena.\nOpćinski načelnik Sead Džafić u razgovoru sa predstavnicima PU i PS Kalesija iste je upoznao sa problemima kada je u pitanju sigurnost saobraćaja, prvenstveno misleći na brzu vožnju na dionici piste u Maslama, dionica od skretanja za Tojšiće do Hidana te Ulica Žrtava genocida u Srebrenici od skretanja za Piemonte do Gradske dvorane gdje u večernjim satima se testiraju vozila, odnosno utrkuju se vozači na dionici puta gdje ograničenje 30 kilometara na sat.\nTakođer, načelnik je zatražio od načelnika PU Kalesija da se na ovim dionicama što hitnije psotave stacionirani radari kako bi se smanjila brzina i kako bi se povećao nivo sigurnosti svih učesnika u saobraćaju.\nPrevious\tObavještenje za učenike i studente koji su ostvarili pravo na stipendiju preko Ministarstva za boračka pitanja TK\nNext\tOdržana ulična trka u sklopu Dana općine Kalesija


Sberbanka Srbije - veliko interesovanje za subvencionisane kredite\nBeograd, 07.07.2014. – Već tokom prvog meseca realizacije subvencionisanih kredita iz programa Vlade Republike Srbije namenjenih privredi, Sberbank Srbija je stekla poverenje značajnog broja kompanija prikupivši zahteve postojećih i novih klijenata u iznosu od preko 70 miliona evra.\n“I ovog puta Sberbanka Srbije je pokazala snažnu orijentisanost ka finansiranju kompanija u Srbiji. Potrudili smo se da budemo jedna od prvih banaka koja će svojim klijentima ponuditi subvencionisane kredite iz programa Vlade. S obzirom da su ovo do sada najpovoljniji krediti u domaćoj valuti, tražnja je vrlo visoka. Zato će Sberbanka Srbije biti do kraja ove akcije potpuno orijentisana da što efikasnije opravda ukazano poverenje i opravda ulogu pouzdanog partnera domaćim kompanijama”, izjavio je Dušan Radičević, član Izvršnog odbora Sberbanke Srbije.


RIK odlučio : Ponovo izbori u Velikom Trnovcu, najavljeno podnošenje i krivičnih prijava - JUGPRESS\nRepublička izborna komisija (RIK) donela je danas odluku da se poništi glasanje na ponovljenim parlamentarnim izborima 28. aprila na jednom biračkom mestu Velikom Trnovcu kod Bujanovca.\nNa današnjoj sednici, RIK je razmatrao prigovor koji je podnela koalicija Socijalistička partija Srbije (SPS) – Jedinstvena Srbija (JS) – Zeleni protiv rešenja Opštinske izborne komisije u Bujanovcu koje se odnosi na glasanje na biračkom mestu broj 6 u Velikom Trnovcu, u opštini Bujanovac.\nPosle rasprave članova tog tela, RIK je doneo odluku da se prigovor usvoji i poništi rešenje Opštinske izborne komisije (OIK) i usvoji zahtev za poništavanje glasanja 28. aprila na biračkom mestu u Velikom Trnovcu, gde je, prema navodima, Ekrem Fejzulahi glasao bez odgovarajućeg ličnog dokumenta.\nČlanica RIK Remzije Redžepi rekla je da je prigovor neosnovan i da navodi da birački spisak nije ažutriran, što je slučaj svuda u Srbiji, nije razlog da se poništi glasanje.\nČlan RIK Veljko Odalović rekao je da je devet članova Biračkog odbora na tom mestu napisalo ozbiljne primedbe i da se to ne sme ignorisati.\nOvde ima i ozbiljnih krivičnih dela, koja su prema ovom što se navodi, činili članovi Biračkog odbora, rekao je Odalović i pozvao da ponovljeni izborni dan protekne u redu, jer će se isto desiti ponovo.\nČlan RIK Vladimir Todorić ukazao je da prolongiranje konačnih rezultata ne govori u prilog izbornom procesu, pošto je prošlo 37 dana od održavanja izbora, a da RIK još ne može da zaokruži konačne rezultate.\nOn je ukazao i na to da ukoliko se usvaja ovaj prigovor, onda je RIK u obavezi da podnese krivičnu prijavu.\nPredsednik RIK Vladimir Dimitrijević je na to rekao da će se svakako imenovati novi Birački odbor za to biračko meto u Bujanovcu i da postoji obaveza da se podnesu krivične prijave, ako već nisu podnete.\nNa ocene da ponovljeno galasanje neće uticati na konačan rezultat izbora, članica RIK Aleksandra Ilić je rekla da to nije tačno, već da se u ovom slučaju odlučuje da li će narodnog poslanika imati koalicija oko SPS ili manjinska stranka.\nNa ovu odluku RIK-a postoji mogućnost žalbe Upravnom sudu.


Srpski i ruski narod posvećeni negovanju antifišastičke tradicije\nMinistar spoljnih poslova u Vladi Republike Srbije Nikola Selaković uputio je danas čestitku povodom Dana pobede nad fašizmom ministru inostranih poslova Ruske Federacije Sergeju Lavrovu, ističući da su srpski i ruski narod jedinstveni u negovanju sećanja na stradalništvo i nepokolebljivi otpor naših predaka.\n„Ruski narod i drugi narodi Sovjetskog Saveza su herojskom odbranom svoje otadžbine u Drugom svetskom ratu pobedili, ne samo agresora, već i neprijatelja čitavog slobodnog čovečanstva, i danas niko ne sme da ima sumnje da je ruski narod taj koji je na današnji dan zadao smrtni udarac najopasnijoj ideologiji i ubilačkoj mašineriji koju je svet ikada video.\nSrpski narod je ponosan na svoju antifišastičku tradiciju i činjenicu da je tokom Drugog svetskog rata organizovao prvi i najmasovniji oružani gerilski otpor na okupiranim teritorijama, i da je na svaku pobedu velike Crvene armije gledao kao na sopstvenu pobedu.\nSrbija će ostati čvrsto na pozicijama negovanja istine o Drugom svetskom ratu, a protiv pokušaja da se revizijom istorije umanji presudna i ključna uloga Sovjetskog Saveza i herojskog ruskog naroda u pobedi nad nacizmom. Kao što su srpski i ruski narod tada bili saveznici u borbi protiv svetskog zla, tako će i danas biti jedinstveni u negovanju sećanja na stradalništvo i nepokolebljivi otpor naših predaka.\nVatra na spomen-groblju oslobodilaca Beograda, na kojem rame uz rame počivaju jugoslovenski i sovjetski heroji, goreće večno, a večni će biti i naše sećanje na slavne trenutke zajedničke istorije i opredeljenost da se zajednički borimo za mir i multilateralizam u svetu, a protiv svake ideologije zla”, navodi se u čestitki.\nPerspektiva članstva Srbije u EU snažan podstrek za reforme\nMinistar spoljnih poslova u Vladi Republike Srbije Nikola Selaković uputio je danas čestitku povodom, 9. maja – Dana Evrope visokom predstavniku EU za spoljne poslove i bezbednosnu politiku Žozepu Borelu, u kojoj je izrazio uverenje da će ideja ujedinjenja različitosti u miru i solidarnosti i dalje biti ideja vodilja Evropske unije.\nSelaković je tom prilikom naveo da duboko veruje u to da Srbija, politikom mira i dobrosusedske saradnje, može doprineti da Evropska unija postane još bolje mesto za život, uz iskreno uverenje da će naša dostignuća na putu ka članstvu u evropskoj porodici naroda biti adekvatno vrednovana.\nOn je naglasio da evropska perspektiva našoj zemlji predstavlja snažan podstrek za sveobuhvatno sprovođenje političkih, ekonomskih i društvenih reformi sa ciljem da u dogledno vreme postane punopravna članica Evropske unije.\nŠef srpske diplomatije je podvukao da Srbija istorijski, kulturno i vrednosno pripada krugu zemalja ujedinjenih pod zastavom Evropske unije.\nNadam se da će naša zemlja i naši susedi na zapadnom Balkanu biti u prilici da u bliskoj budućnosti postanu deo nesumnjivo najuspešnijeg mirovnog, demokratskog i ekonomskog projekta u istoriji našeg zajedničkog kontinenta, istakao je Selaković.\nOn je, takođe, u ime Srbije uputio zahvalnost Evropskoj uniji na pruženoj pomoći u borbi protiv zarazne bolesti COVID-19, i naglasio da naša zemlja visoko ceni iskazanu solidarnost i podršku u teškim trenucima suzbijanja pandemije.\nMinistar je izrazio uverenje da ćemo i u narednom periodu zajedničkim snagama doprineti pronalaženju rešenja za prevazilaženje ekonomskih posledica pandemije virusa korona.


Kladionice objavile kvote za ministarska mesta u sledećoj Vladi Srbije\nV. B. 9. marta 2020. 06:02\nFoto: Klovovi - CC BY 2.0\nPojedine kladionice ponudile su svojim korisnicima da se klade po pitanju predstojećih izbora u aprilu, pa je kladioničarima ponuđeno da se opklade o tome ko će biti naredni premijer.\nZa aktuelnu premijerku Srbije Anu Brnabić kvota je 1,10, dok je kvota da će na njeno mesto doći aktuelni ministar finansija Siniša Mali tri, a da će na čelo Vlade stati nosilac liste Srpske napredne stranke Branislav Nedimović osam.\nKvota da će se predsednik Socijalističke partije Srbije Ivica Dačić vratiti na premijersku funkciju je 15, a da će članica Predsedništva SNS Zorana MIhajlović doći na tu funkciju je 20.\nNajveća kvota za premijersko mesto je na tenisera Novaka Đokovića – 5.000, ista kao i za glumce Lazara Ristovskog i Svetislava Goncića, ali i jutrjubera Bogdana Ilića – Baku Prase.\nJedna od opcija je klađenje da li će pojedini političari biti ministri, pa je tako kvota za to da će aktuelni ministar Siniša Mali biti ministar i u narednoj vladi iznosi 1,01, da će Rasim Ljajić ponovo biti ministar 1,03, dok je kvota za Milana Krkobabića 1,05, a Ivicu Dačića 1,05.\nAna Brnabić mandatar za sastav nove vlade\nKorona u Vladi Srbije: Maja Gojković, ministar Vulin i Marko Đurić…\nKvota da će aktuelni ministar Aleksandar Antić ostati u vladi je 1,10, dok je za njegovu stranačku koleginicu Slavicu Đukić Dejanović kvota oko 1,3, za Branka Ružića 1,3, a za to da će ministarka Jadranka Joksimović biti i u narednoj vladi 1,4. Najveća kvota za ostanak u Vladi dodeljena je ministru Nenadu Popoviću i iznosi 1,7.\nkvote za ministarska mestavlada srbije


Rusija i Kina zajedno razvijaju teški helikopter\nRusija je potpisala ugovor sa Kinom o zajedničkom razvoju višenamjenskog teškog helikoptera u okviru sve tješnje tehnološke saradnje između dvije zemlje, saopštila je ruska državna kompanija Ruski helikopteri.\nRusija će obezbjediti dijelove za novu letjelicu, uključujući i sisteme prenosnika, upravljački komande i sistem protiv zaleđivanja, rekao je predsjedniku Vladimiru Putinu izvršni direktor kompanije Ruski helikopteri Andrej Boginski, prenosi Rojters.\nUgovor se zasniva na sporazumu potpisanom između ruske i kineske vlade iz 2016. godine o razvoju teškog helikoptera koji bi se sklapao u Kini za kinesko tržište.\nRusija o ovom projektu pregovara sa Kinom od 2008. godine, a ugovor je potpisan tek 25. juna ove godine, rekao je Boginski Putinu i potvrdio da će ugovor važiti oko 13 godina, ne otkrivajući druge detalje.\nRusija se okrenula prema Kini 2014. godine kada su njeni odnosi sa Zapadom zahladnili zbog aneksije Krima.\nIzmeđu Rusije i Ukrajine\nNove reakcije stižu iz Moskve: Rat nije prihvatljiv kao opcija\nZoran Milanović preko noći postao "zvijezda" u Rusiji\nUkrajinski ministar odbrane: Nema osnova da se vjeruje da Rusija sprema invaziju


BiH za osam mjeseci potrošila 104 miliona KM na uvoz struje – ASinfo Portal\n12.10.2021. / 9:30\nSARAJEVO – Zbog loših hidroloških uslova, ali prije svega rasta cijena na tržištu, bosanskohercegovački uvoz električne energije veći je za za period januar-avgust za 85 posto nego u istom periodu prošle godine.\nPrema podacima Agencije za statistiku BiH, zemlja je za osam mjeseci ove godine uvezla električne energije u vrijednosti 104,4 miliona KM. Samo u avgustu uvoz je iznosio 29 miliona KM.\nKoličinski BiH je na mjesečnom nivou u drugom kvartalu uvezla 884 GWh sati električne energije. U istom periodu prošle godine uvoz je bio manji za 42 GWh i iznosio je 842 GWh.\nNa veći uvoz ove godine dijelom su uticale loše hidrološke prilike zbog dugotrajnog sušnog perioda usljed čega je smanjena proizvodnja u hidroelektranama koja je morala biti nadomještena kroz uvoz.\nVećoj vrijednosti izvoza najviše je doprinijela skuplja električna energija ove godine, koja je vrijednosno povećalai uvoz i izvoz električne energije. No, eksplozivan rast cijena struje na evropskim berzama dogodio se septembru, što će se odraziti u statistčkim podacima koji će uslijediti za naredne mjesece.\nIzvoz električne energije bio je za osam mjeseci ove godine 474,6 miliona KM i veći je za 39 posto nego lani.\nRast cijena električne energije na svjetskom tržištu ali i veća potrošnja u odnosu na prošlu godinu sa oporavkom privrede od prošlogodišnjeg izbijanja pandemije doprinijela je dobrim rezultatima elektroprvrednih preduzeća u ovoj godini.\nElektroprivreda BiH ostvarila je u prvom polguodištu neto dobit od 45,3 miliona KM, EP HZHB od 20 miliona KM, a ERS od 35 miliona KM. Indikator.ba\nTagovi: bihuvoz struje


Repertoar bioskopa Vilin Grad od 1. do 7. aprila Prolog\nDani je pristojan mladić, koji se zadnjih nekoliko godina posvetio brizi o svom bolesnom ocu. Nakon njegove smrti, Dani odluči da je vreme da se vrati svom životu. Sve se menja kada jedne noći upozna Milu, nemirnu, nestabilnu devojku, koja pokušava da ga zavede. Da li uspeva u tome? Šta dovodi do potpune promene Danijevog života i navodi ga da pređe granice na način na koji nikada nije zamišljao da je moguće? Da li će uspeti da izdrži pritisak pri suočavanju sa ranije nezamislivim moralnim dilemama, ako želi da ima ikakvu šansu za preživljavanje?


Fotografije MSI Radeon RX 5700 Mech grafičke karte - BIGportal.ba\n14 Avgusta, 2019 024\nPojavile su se fotografije finalne verzije MSI RX 5700 Mech grafičke karte, a otkrivaju sistem hlađenja sa dva ventilatora.\nUz Team Radeon, Mech serija je dizajnirana da ponudi rashladno rešenje nalik na Ventus liniju GPU-ova, sa tamnijom šemom boja.\nPored Mech modela, MSI planira da objavi i Gaming X i Evoke OC serije Radeon RX Navi grafičkih karti, kao i RX 5700 AIR Boost seriju koja je slična referentnim modelima. MSI je takođe pomenuo da će najveći broj kompanijinih prilagođenih RX 5700 modela biti objavljen krajem avgusta, dok će RX 5700/XT Gaming serije stići tokom septembra.\nMSI Mech serija će biti fabrički overklokovana, ali trenutno nisu poznate tačne brzine radnog takta modela iz ovih serija GPU-ova. Grafičke karte će imati tri DisplayPort 1.4 izlaza i jedan HDMI 2.0b port.


Toyzzz mikrofon za devojčice (308301) | ePonuda.com\nToyzzz mikrofon za devojčice (308301) cene\n- Karaoke mikrofon sa stalkom koji reprodukuje pesme sa za devojčice koje vole da pevaju. Ovaj kvalitetan set svira razne melodije..\ncena 1.853,00 din\nKaraoke mikrofon sa stalkom koji reprodukuje pesme sa za devojčice koje vole da pevaju, Ovaj kvalitetan set svira razne melodije\nod 1.277,00 din\nEPonuda nije internet prodavnica već Vam omogućava da brzo i lako nađete Toyzzz mikrofon za devojčice (308301) po najjeftinijoj ceni. Naš cilj je da kupci budu što bolje informisani o ponudi Toyzzz mikrofon za devojčice (308301) na tržištu Srbije. Vrlo lako nalazite željeni proizvod za kategoriju Igračke cene, ne morate da lutate od sajta do sajta za Toyzzz Igračke, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Toyzzz mikrofon za devojčice (308301) sa PRODAVCEM. EPonuda ne može da garantuje potpunu tačnost specifikacije i slika za Toyzzz mikrofon za devojčice (308301). Pre kupovine, podatke za Toyzzz mikrofon za devojčice (308301) proverite na sajtu PROIZVOĐAČA.


Sporazum o smanjenju cena rominga u regionu › Made-in-Germany.rs\nNadležni ministri iz Srbije, Crne Gore, Bosne i Hercegovine i Makedonije potpisali su danas Sporazum o sniženju cena usluga rominga u javnim mobilnim komunikacionim mrežama.\nSporazum predviđa postepeno smanjivanje cena rominga u državama potpisnicima, sa ciljem da se u naredne tri godine cene snize na nivo koji važi u zemljama Evropske unije (EU).\nMinistar trgovine, turizma i telekomunikacija Srbije Rasim Ljajić izjavio je tim povodom da sada predstoji da se urade još tri praktične stvari kako bi Sporazum bio implementiran. Prva stvar se odnosi na definisanje tačne dinamike snižavanja cena roming usluga u naredne tri godine, za šta nadležno koordinaciono telo ima rok od mesec dana. U narednih mesec dana takođe treba izmeniti regulative u nacionalnim zakonodavstvima zemalja potpisnica, a treća stvar je razgovor sa mobilnim operatorima.\n– Svesni smo da oni neće biti oduševljeni ovom inicijativom, ali potrudićemo se da izložimo jasne ekonomske argumente zašto je njihov interes da ovaj sporazum bude realizovan, jer će se sasvim sigurno povećati frekvencija telekomunikacionog saobraćaja. Naši građani minut razgovora u romingu plaćaju pet puta skuplje, tri puta skuplje slanje sms poruka i 33 puta skuplje korišćenje GPRS, a to su upravo argumenti zašto je ovaj sporazum važan za građane naših zemalja. Kada je reč o promeni zakona, ona će predviđati maksimalne cene za roming usluge na isti način kako je uređeno Uredbom EU iz 2012. Godine, gde su definisane maksimalne cene, a operatorima je ostavljeno da ponude i niže cene ukoliko žele da se izbore sa konkurencijom – objasnio je Ljajić, a prenosi „personalmag.rs“.\nSrpski ministar je rekao da su se tokom današnjeg sastanka potpisnici Sporazuma saglasili da ponovo pokrenu inicijativu prema EU da i za naše građane važi Uredba o cenama rominga, uprkos tome što zemlje nisu članice Unije, ali su u procesu pridruživanja. On je podsetio da prva inicijtiva, koju su pokrenuli Srbija, Crna Gora i Makedonija nije urodila plodom, dodavši da ni sada nije veliki optimista, ali da je to naše pravo.\n– Ovaj Sporazum ostaje otvoren za druge zemlje, kao što su Turska i Albanija, koje još nisu završile unutrašnje procedure kao uslov za potpisivanje ovog sporazuma. Mi želimo da ovu regionalnu inicijativu promovišemo kao model saradnje među zemljama regiona, pre svega kad je reč o ekonomiji. To je značajno ne samo zbog privlačenja stranih investicija, već i zbog zajedničkog nastupa na trećim tržištima. Pojedinačno smo svi suviše mali, naše privrede ne mogu biti konkurentne i ovakav vid saradnje i udruživanja je neophodan i potreban kako bi naše privrede mogle da konkurišu daleko razvijenijim evropskim i svetskim privredama – naglasio je Ljajić i dodao da će slične oblike saradnje ponuditi i u drugim oblastima, kako bi postali konkurentniji, ali i kako bi zajedničkim projektima mogli da privuku više stranih investitora.\nOd MiG na 03/10/2014 / Finansije, Informatika / Ostavite komentar


Države Zapadnog Balkana se obavezale: Neće se međusobno ometati na putu ka EU | EUME\nNaslovnica Info Press info Države Zapadnog Balkana se obavezale: Neće se međusobno ometati na putu ka...\nDržave Zapadnog Balkana se obavezale: Neće se međusobno ometati na putu ka EU\nSa samita u Beču, foto: Twitter\nVisoki predstavnici vlada država Zapadnog Balkana usvojili su danas u Beču zajedničku deklaraciju kojom poručuju da države regiona neće ometati jedne druge u procesu evropskih integracija.\nDeklaracijom o bilateralnim pitanjima, usvojenom u okviru Samita Balkan 6, države regiona se obavezuju na razrješavanje svih otvorenih pitanja u duhu dobrosusjedskih odnosa i posvećenosti evropskim integracijama.\nDeklaraciju je predložila Savjetodavna grupa Balkan u Evropi (BiEPAG).\nKako se navodi u saopštenju Evropskog fonda za Balkan, prihvatanjem dokumenta, države Zapadnog Balkana obavezale su se da se neće međusobno ometati, niti na bilo koji drugi način remetiti napredak susjeda ka Evropskoj Uniji (EU).\n“Usvojena Deklaracija obavezuje zemlje potpisnice da bilateralne sporove rješavaju tako da nijedna država Zapadnog Balkana ne blokira, niti podstiče druge da blokiraju proces evropskih integracija nekog od susjeda, što je u više navrata zabilježeno u regionu tokom posljednjih godina”, navodi se u saopštenju.\nBiEPAG je, kako piše, Deklaracijom predvidio da će Vlade država Zapadnog Balkana otvorena bilateralna pitanja rješavati putem pregovora i drugim miroljubivim sredstvima za razrješenje konflikata, a da će se, ukoliko dogovor ne bude postignut, pristupiti međunarodnoj arbitraži.\nDeklaracija predviđa i godišnje izvještavanje na predstojećim samitima Zapadni Balkan 6, pri čemu će prvi izvještaj biti predstavljen na Samitu u Parizu, koji će biti održan naredne godine.\n„Uz neriješene sporove u vezi sa granicama i političke sporove, koji se mahom tiču pitanja državnosti i nacionalnih identiteta, pitanja koja su ostala neriješena nakon raspada Jugoslavije, a posebno pitanja koja se tiču prava manjina – nisu samo prepreke za pojedinačne države na putu ka EU, već i bezbjednosni rizici za cijeli region”, rekla je Hedvig Morvai, iz Evropskog fonda za Balkan.\nOna je dodala da je za realizaciju ciljeva Deklaracije posebno značajno da je usvoje i države koje su članice EU, a susjedi su sa zemljama Zapadnog Balkana.\n“Činjenica da su vlade Zapadnog Balkana usvojile zajedničku Deklaraciju izuzetno je važna i ohrabrujuća, pošto ukazuje na to da su zemlje regiona svjesne izazova sa kojima se suočavaju i spremne da zajednički rade kako bi se otvorena pitanja rješavala mirnim putem”, kazala je Morvai.\nPrema njenim riječima, prihvatanje Deklaracije je i praktično priznanje za stručnjake BiEPAG-a.\nEksperti BiEPAG-a, kako je saopšteno, predstavili su niz preporuka iz političke analize pripremljene za bečki samit, pod nazivom „Uklanjanje prepreka koje ometaju pridruživanje EU: bilateralni sporovi zemalja Zapadnog Balkana”.\nU tom dokumentu, pored usvajanja Deklaracije, oni su predložili niz mjera koje je moguće preduzeti u kratkom roku, kao što su imenovanje koordinatora EU za bilateralna pitanja i identifikovanje i rješavanje „lakših“ otvorenih pitanja, što bi poslužilo kao model za druge države u regionu.


Dušica Gaković, Deka inženjering: Oživećemo grad - CorD Magazine\nDeka Inženjering, kompanija koja na našem tržištu posluje skoro 10 godina, gradi više od 250.000 kvadratnih metara na najatraktivnijim lokacijama u Beogradu. Kao siguran i pouzdan partner u oblasti građevinskog inženjeringa i investicija, kontinuirano stiču poverenje novih klijenata\nIzgradnjom A Bloka pozicionirali smo se kao investitor koji beskompromisno vodi računa o kvalitetu izvedenih radova i koji ugrađuje visokokvalitetne materijale. Sa Novim Dorćolom mi unapređujemo taj pristup i kvalitet, nudeći autentičan prostor u urbanom delu grada, ističe gospođa Gaković.\nNakon uspešno završenog projekta A Blok u Novom Beogradu, Deka inženjering nastavlja investiranje u nekretnine i gradi stambeno-poslovni kompleks Novi Dorćol u centru Beograda. Koje novine projekat donosi na tržištu nekretnina i stanogradnje?\nS obzirom na to da se Novi Dorćol gradi u srcu Beograda, imali smo ozbiljan i zahtevan zadatak – integrisanje modernog stambeno-poslovnog kompleksa u postojeću urbanu sredinu. Sama lokacija je bogata kulturnim i istorijskim nasleđem – ovde je 1897. godine izgrađeno „Prvo kraljevsko povlašćeno preduzeće za obradu kudelje i pamuka Aleksa Obradović“ i to je bio centar tekstilne industrije Kraljevine Srbije. Nakon Drugog svetskog rata, ovde se nalazila fabrika liftova „David Pajić Daka“. Naš cilj je bio da očuvamo i integrišemo istorijske elemente objekata s kraja 19. i početka 20. veka, i da ih arhitektonski uklopimo u savremeni kompleks gradeći pravi urbani State-Of-The-Art.\nŠto se tiče stambenog prostora kompleksa Novi Dorćol, on je projektovan tako da odgovara raznim životnim stilovima, obezbeđujući udobnost života u urbanom delu grada, uz osećaj privatnosti i maksimalnu funkcionalnost. Više od 500 modernih i komfornih stambenih jedinica, koje su strukturalno podeljene u kvadrature različitih veličina, predstavljaju pravi prostor za savremenu porodicu ili pojedinca.\nPrva faza izgradnje obuhvata šest stambenih lamela sa stanovima različitih struktura i lokalima različite namene. U prizemlju se nalaze moderan bazen i spa-centar, dok je parkiranje obezbeđeno u podzemnim etažama. U sklopu prve faze predviđena je finalizacija rekonstrukcije „Platnare“, koja će dobiti novu, komercijalnu namenu. Na taj način ćemo ovaj jedinstveni, istorijski objekat učiniti dostupnim svim Beograđanima, a ne isključivo stanarima kompleksa, oživljavajući jedan pomalo zaboravljeni deo Beograda. Prvi stanovi u kompleksu Novi Dorćol treba da budu useljivi već u julu 2021. godine.\nPlanirano je da prvi stanovi u kompleksu Novi Dorćol koji gradimo budu useljivi već u julu 2021. godine\nKoje su karakteristike novog projekta Deka inženjering? Šta je to što Novi Dorćol čini jedinstvenim stambeno-poslovnim kompleksom?\nSavremeni građevinski projekti trebalo bi da budu bazirani na principima održivog razvoja, ispunjavajući visok stepen energetske efikasnosti i koji na pravi način zadovoljavaju potrebe današnjice. Novi Dorćol je projekat koji je rezultat baš ovakve gradnje, gde visokokvalitetna fasadna obrada uključuje modernu ventilisanu fasadu. Na objektu su primenjena najsavremenija tehničko-tehnološka rešenja fasadne aluminijumske stolarije marke Schueco, sa visokokvalitetnom površinskom obradom aluminijumskih profila (powder coating), a moderne ograde na terasama, francuskim balkonima i prozorima sa niskim parapetima rađene su od kaljenog stakla.\nPored kvalitetnih i atraktivnih savremenih fasada, specifičnost urbanog ambijenta ogleda se u inkorporiranim originalnim elementima industrijske arhitekture s kraja 19. i početka 20. veka, uređenim zajedničkim spoljnim prostorima sa brižljivo odabranim zelenilom, urbanim mobilijarom na podijumu prvog sprata sa kontrolisanim pristupom samo za stanare. Ceo kompleks je pokriven CCTV internim video nadzorom, a objekti obezbeđenjem i portirnicom 24/7.\nSvi stanovi u Novom Dorćolu će biti podržani smart home sistemom, koji omogućava prilagođavanje stana korisniku. Uz pomoć smart uređaja, povezanog na WiFi mrežu, sve funkcije u celom stanu se mogu kontrolisati na veoma lak i komforan način kada ste u stanu ili van njega. Implementacija smart home sistema omogućava energetsku efikasnost na visokom nivou, kroz kontrolisanje grejanja i rasvete i pružajući sigurnost simulacijom prisustva protiv provalnika.\nObjekti Novog Dorćola prate savremenu formu i dizajn i pozicionirani su tako da omogućavaju komfornu udaljenost u odnosu na susede i maksimalnu osvetljenost prostorija u stanovima, što je složićete se, više nego izazovno za novogradnju u centru grada koju karakteriše skučenost prostora. Svaki detalj onoga što radimo usmeren je ka tome da pre roka isporučimo kupcu nekretninu u kojoj će uživati.\nSvaki detalj onoga što radimo usmeren je ka tome da pre roka isporučimo kupcu nekretninu u kojoj će uživati\nKao kompanija koja iza sebe ima uspešno završen projekat A Blok, kakvo je vaše mišljenje u vezi sa realnim potrebama Beograda za novim stanovima? Da li je izgradnja stambeno-poslovnih kompleksa danas potreba ili trend?\nSvedoci smo ekspanzije brojnih investicija u oblasti stambeno-poslovnih prostora. Rast i razvoj poslednjih godina u ovom segmentu ne odnosi se samo na broj izgrađenih kvadrata, već i na pristup investitora ka kupcima, kao sve zahtevnijoj ciljnoj grupi. Ono što verovatno dodatno utiče na intenzivan rast i razvoj ove oblasti odnosi se na domen unapređenja zakonske regulative, efikasnije administrativne procedure i veću pravnu sigurnost za poslovanje i investicije.\nSama činjenica da se stanovi u stambeno-poslovnim kompleksima prodaju i pre završetka same gradnje govori o tome da je potreba Beograda za kvalitetnom gradnjom suštinski prilično velika. Mi smo još na samom početku izgradnje A Bloka prepoznali zahteve tržišta i zapravo na osnovu toga formirali naš dalji pravac kretanja i razvoja, i u tom smeru sada realizujemo i projekat Novi Dorćol. Izgradnjom A Blok-a, pozicionirali smo se na tržištu kao investitor koji beskompromisno vodi računa o kvalitetu izvedenih radova i ugrađuje visoko kvalitetne materijale. Sa Novim Dorćolom mi unapređujemo ceo taj kvalitet nudeći autentičan životni prostor koji spaja moderno i tradicionalno u urbanom delu grada.\nKoje su prednosti kupovine stanova direktno od investitora? Koje beneficije Deka inženjering nudi svojim kupcima kako stanova, tako i lokala?\nKako bismo omogućili kupcima da što lakše i brže dođu do željenog stana u kompleksu Novi Dorćol, formirali smo nesvakidašnju ponudu za stambeni kredit koji se realizuje u fazi izgradnje. Ova potpuno jedinstvena ponuda za kupce stanova realizuje se u saradnji sa Direktnom bankom i podrazumeva da kupci već u ovoj fazi izgradnje mogu da uzmu kredit po vrlo popularnoj kamatnoj stopi. Što se tiče lokala, kupci će moći da ostvare kupovinu putem kredita ili lizinga. Uz učešće od 20% vrednosti lokala, ostatak cene lokala se isplaćuje obično u roku od sedam godina, ako je u pitanju kredit, i 10 godina, ako je u pitanju lizing.


Da vakcine budu dostupne svima - počela kampanja informisanja romske populacije o imunizaciji protiv COVID-19\nBeograd, 31.3.2021. – Kako bi informisali romsku populaciju u Srbiji o značaju imunizacije protiv COVID-19 i olakšali im prijavu za vakcinaciju, Asocijacija mladih volontera Srbije, koju su osnovali Romi i Romkinje volonteri Ujedinjenih nacija, počela je kampanju u kojoj će obići stanovnike neformalnih romskih naselja u 18 gradova i opština u Srbiji.\nTokom prva četiri dana kampanje, koja je počela 25. marta, uz podršku angažovanih volontera i volonterki, 748 Roma i Romkinja već je saznalo sve važne informacije u vezi sa vakcinacijom.\nUkupno 20 volontera i volonterki iz gradova i opština širom Srbije, će tokom naredna tri meseca obilaziti stanovnike neformalnih romskih naselja u svojim lokalnim sredinama, i informisati ih o tome kako mogu da se prijave za vakcinaciju, gde mogu da se vakcinišu i zašto je važno da to učine, kao i kako izgleda sama procedura. Volonteri su opremljeni tablet uređajima sa internet vezom, kako bi svim zainteresovanima omogućili da se lakše i u većem broju prijave za vakcinaciju putem portala e-Uprave. Ukoliko je moguće organizovati punkt za vakcinaciju u romskom naselju, volonteri će u koordinaciji sa predstavnicima lokalnih samouprava obaveštavati o tome stanovnike koji žele da prime vakcinu.\nVolonteri će stanovnike neformalnih romskih naselja podsetiti i na neophodne preventivne mere za suzbijanje epidemije COVID-19, i podeliti im zaštitne higijenske maske i brošure na romskom jeziku sa sažetim odgovorima na najvažnija pitanja u vezi sa vakcinacijom.\nAktivnosti su podržane od strane Britanske Vlade kroz projekat „Podrška Republici Srbiji za implementaciju efikasnog I efektivnog plana imunizacije za COVID-19” (Support to the Republic of Serbia for Implementing an Effective and Efficient COVID-19 Immunization Plan). Podršku je takođe pružila Kancelarija za informacione tehnologije i elektronsku upravu kroz obezbeđivanje neopgodne infrastruukture i opreme za prijavu na terenu.\nKampanju podržavaju i Program Ujedinjenih nacija za razvoj (UNDP), Visoki komesarijat Ujedinjenih nacija za izbeglice (UNHCR), Tim Ujedinjenih nacija za ljudska prava i Tim za socijalno uključivanje i smanjenje siromaštva Vlade Republike Srbije, u saradnji sa Ministarstvom državne uprave i lokalne samouprave.


Poznato kako će se ići u školu: Mlađi osnovci od ponedeljka u klupama, ostali kombinovano | 013 info\n021.rs\tČet, 20/01/2022 - 11:17\nMeđutim, biće podeljeni u dve grupe, saopštio je Tim za škole Ministarstva prosvete.\n"Ovakvu odluku doneli smo nakon detaljne analize svih parametara i podataka nadležnih institucija. U ovom trenutku, ovo je najbolje rešenje i za učenike i zaposlene. Važno je da održimo kontinuitet nastavnog procesa, naravno uz poštovanje svih epidemioloških mera", rekao je ministar Branko Ružić.\nOn je naveo da će Tim za škole pratiti stanje i donositi odluke na nedeljnom nivou.\nZa vreme i tokom boravka u školi, od momenta ulaska u školsko dvorište do napuštanja školskog dvorišta, obavezna je upotreba zaštitnih maski za sve zaposlene, učenike i treća lica, naglašavaju u Ministarstvu.\n"Tim za škole apeluje i očekuje od učenika i zaposlenih u školama, kao i roditelja učenika, da dosledno primenjuju mere lične zaštite od infekcije kako u školi, tako i van škole. Posebno je važno izbegavati masovna okupljanja u zatvorenom i na otvorenom prostoru, naročito ukoliko se tokom okupljanja ne primenjuju propisane mere lične zaštite", navodi ministarstvo.\nPrema podacima iz nadzora, u nedelji od 12. do 19. januara broj obolele dece školskog uzrasta od šest do 18 godina je bio 3.074 (0.4 odsto) obolelih. Učešće dece školskog uzrasta u ukupnom broju potvrđenih slučajeva COVID-19 u istom periodu iznosio je 2.8 odsto.


Nakon najava o ukidanju neradne nedelje za trgovine u Crnoj Gori, Unija slobodnih sindikata je pozvala nadležne da ponovo ne dovode u nezavidan položaj 40.000 zaposlenih, uglavnom ženske radne snage.\nNakon što je predsednik Privredne komore Vlastimir Golubović kazao da PKCG podržava inicijativu za ukidanje neradne nedelje u trgovini, iz USSCG su poručili da će se, ukoliko bude neophodno, suprotstaviti tome po cenu poziva članstvu i zaposlenima da to pravo brane uličnim protestima i svim drugim vidovima sindikalne borbe.\nIz Unije su pozvali i poslodavačka udruženja da odustanu od te inicijative, a sve poslodavce da omoguće uslove za dostojanstveni rad svojim zaposlenima.\nTo, kako su istakli, podrazumeva da, gde god to priroda posla i tehnologija rada dozvoljava, omoguće zaposlenima da nedeljom budu sa porodicama.\n“Danas, manje od godinu dana od dana početka primene odredbe o neradnoj nedelji, radnici u trgovini sa strepnjom očekuju vest o tome da li će ova zabrana biti ukinuta, te da li će se vratiti na stari, uobičajeni režim rada koji je podrazumevao jedan ili nijedan slobodan dan u toku meseca”, ukazali su u USSCG.\nKako dodaju, zabrinuti zbog sve izraženije kampanje koju vode organizacije poslodavaca za ukidanje neradne nedelje u trgovini na veliko i malo, dužni su da se oglase i iznesu očekivanja USSCG i 40.000 zaposlenih u toj delatnosti.\nKako kažu, najblaže rečeno je nedosledno da danas upravo Privredna komora poziva na ukidanje neradne nedelje u oblasti trgovine, zamagljujući promenu svog stava obrazloženjem da to rade zbog negativnih efekata epidemije koronavirusa.\n“I dok u razvijenim zemljama Evrope čijoj integraciji težimo, koje inače poštuju nedelju kao dan za porodično okupljanje i odmor, razmišljaju da uvedu četvorodnevnu ili čak trodnevnu radnu sedmicu, naši poslodavci hoće da nas vrate dva koraka unazad“, poručuju iz Unije slobodnih sindikata.


5. AVGUST – DAN SEĆANJA NA SRBE PROGNANE I STRADALE 90-IH\nUnovijoj srpskoj istoriji teško je naći tužniji dan od 5. avgusta 1995. godine, kada je počinjen jedan od najvećih zločina nad srpskim narodom, o kome govore i surove statistike o ubijenim i prognanim licima. Tog dana, pre 22 godine, više od 220.000 Srba sa prostora Like, Banije, Korduna, Dalmacije, moralo je da napusti svoja vekovna ognjišta u pokušaju da sačuva gole živote. Sklanjajući se pred zločinom u kome je ubijeno 1.853 ljudi, veliki broj njih je utočište pronašao u Republici Srbiji. Nepregledne kolone izbeglica, traktorske prikolice pune dece, žena, starih i nemoćnih, deca koja upravljaju traktorima, samo su neke od slika koje će trajno ostati zabeležene u kolektivnoj svesti našeg naroda. Slike koje opominju, i istovremeno podsećaju na obavezu da ne dozvolimo da se tako nešto ikada više ponovi. U akciji “Oluja“ za samo nekoliko dana izbrisani su tragovi postojanja srpskog naroda na tim prostorima. Potpuno je uništeno više vekova kulture jednog naroda, 25.000 kuća, 13.000 privrednih objekata, 78 crkava, 29 muzeja, 181 groblje. Više od 1.000 sela i naselja, u kojima su Srbi bili većina, praktično je prestalo da postoji.\nBrojni su zločini počinjeni tokom i nakon akcije “Oluja“ od strane pripadnika hrvatskih oružanih snaga, koji su, nažalost, i do dana današnjeg ostali nekažnjeni. Ni danas, nakon 22 godine, još uvek nije rasvetljena sudbina 851 lica koji se i dalje vode kao nestali, niti su ekshumirani i identifikovani posmrtni ostaci više stotina ljudi. Rešavanje ovih pitanja je od posebnog značaja za porodice nestalih lica, koje godinama pokušavaju da pronadju i dostojno sahrane posmrtne ostatke svojih najbližih.\nObeležavanje Dana sećanja ima poseban značaj ovde u SAD budući da je nemali broj onih koji su se tog 5. avgusta 1995. godine našli u izbegličkim kolonama, nakon nekog vremena provedenog u Republici Srbiji, priliku za novi početak pronašli u ovoj zemlji. Tada je, više nego ikada, od značaja bila humanost i spremnost naših ljudi ne samo u matici, već i onih koji su ovde, u SAD živeli decenijama, da pomognu i olakšaju svojim sunarodnicima koji su ostali bez ičega, i koji su došli ovde da započnu svoj život od nule, sa nadom i željom da svojoj deci obezbede bolju budućnost. Republika Srbija želi najbolje moguće odnose sa svojim susedima. Kao predvodnik politike pomirenja u regionu, učinila je značajne korake u tom pravcu, izražavajući pijetet prema nevinim žrtvama drugih naroda, i istovremeno procesuirajući u svojim redovima one koji su takve zločine počinili. Zbog toga, Srbija sa punim pravom traži od drugih da se na isti način odnose prema srpskim žrtvama i stradanjima, i prema zločinima počinjenim od strane njihovih sunarodnika, jer je to jedini put da na prostoru Balkana uslede trajni mir i stabilnost, zarad dobrobiti naše dece i generacija koje dolaze.\nOdlukom Vlade Republike Srbije od 29. 7. 2015. godine, 5. avgust odredjen je za Dan sećanja na stradanje i progon Srba u ratovima 90-ih. Tog dana treba da se setimo naših sunarodnika koji su izgubili svoje živote u tragičnim dogadjajima tokom 90-ih, svih onih koji su izgubili svoje najmilije i bili prisiljeni da napuste svoja vekovna ognjišta, ostavljajući iza sebe grobove svojih predaka, celokupan imetak, i sve ono što je stvarano generacijama. Zbog svega toga, zbog naše prošlosti i naše budućnosti, 5. avgust je dan koji treba da postane deo kolektivnog sećanja – kada odajemo duboku počast žrtvama.\nDjerdj Matković, ambasador Republike Srbije u Sjedinjenim Američkim Državama


ŠTA JE DONALD TRAMP NAPISAO VUČIĆU: Sporazum je nadohvat ruke | Ekspres.net\nAmerički predsednik Donald Tramp u pismu predsedniku Srbije Aleksandru Vučiću naveo je da je sporazum Srbije i Kosova “nadohvat ruke”.\nU pismu od 14. decembra, koji je danas objavila kancelarija predsednika Srbije, Tramp je naveo da se raduje prilici da ugosti u Beloj kući predsednike Srbije i Kosova Aleksandra Vučića i Hašima Tačija da bi proslavili “istorijski sporazum”.\n“S obzirom na to da ulazite u završnu fazu postizanja sporazuma sa Kosovom, koji će doneti dugo željeni mir u regionu, ohrabrujem Vas da iskoristite ovaj trenutak i upotrebite političko liderstvo u donošenju odluka koje bi zadovoljile interese obeju zemalja. Bila bi ogromna šteta da se propusti ova jedinstvena prilika za mir, bezbednost i ekonomski rast”, naveo je Tramp.\nU pismu Vučiću Tramp je naveo da su SAD spremne da pomognu u postizanju dogovora o normalizaciji i ocenio da bi “mirni i produktivni odnosi Srbije i Kosova bili prekretnica za region”.\n“Sporazum Srbije i Kosova je nadohvat ruke. Radujem se prilici da Vas i predsednika Hašima Tačija ugostim u Beloj kući, kako bismo proslavili ono što bi predstavljalo istorijski sporazum”, naveo je Tramp.\nPredsednik SAD je u pismu Vučiću naveo da mu je bilo zadovoljstvo što su se videli u Parizu tokom proslave Dana primirja. “Sjedinjene Države cene vaše liderstvo, posebno u obezbedjivanju pune normalizacije odnosa sa Kosovom”, dodao je Tramp.\nTramp je u pismu Tačiju naveo da je “Kosovo ključni partner” u naporima Vašingtona da garantuje mir i stabilnost cele Evrope i pozvao kosovske lidere da se ujedine rad postizanja sporazuma.\n“Pozivam vas i lidere Kosova da iskoristite ovaj jedinstven trenutak, da govorite jednim glasom tokom mirovnih pregovora i da se uzdržite od postupaka koji bi otežali postizanje sporazuma”, naveo je Tramp u pismu Tačiju.\nOn je naveo da bi propuštanje “ove jedinstvene mogućnosti” bila “tragično nazadovanje pošto je malo verovatno da će se druga šansa za sveobuhvatni mir uskoro ponovo pružiti”.\n“Spremni smo da vam pomognemo u naporima da postignete sporazum koji balansira interese i Kosova i Srbije. Takav dogovor je na dohvatu ruke. Radujem se prilici da Vas i predsednika Aleksandra Vučića ugostim u Beloj kući, kako bismo proslavili ono što bi predstavljalo istorijski sporazum”, naveo je Tramp.\nTags Aleksandar Vučićdonald trampKosovo i Metohijapismosporazum\nVUČIĆ: Potrebno rešenje pitanja Kosova i Metohije što pre, i izjašnjavanje da li nam je potreban mir VUČIĆ: Neću da se krijem iza naroda sa predlogom za Kosovo OBRAĆANJE PREDSEDNIKA VUČIĆA NACIJI Vučić: Situacija na Kosovu mi je najveća muka


Sedmi Memorijalni turnir „Vojkan Bakić - Baka“ - Radio televizija Kuršumlija\nponedeljak, 14 oktobar 2019 02:29\nSedmi Memorijalni turnir „Vojkan Bakić - Baka“\nU subotu, 28. septembra, u kuršumlijskoj sportskoj hali održan je sedmi po redu Memorijalni turnir „Vojkan Bakić - Baka“, u znak sećanja na dugogodišnjeg sportskog radnika, košarkaša i predsednika Košarkaškog kluba „Kuršumlija“.\nTokom ”Dana košarke”, u prepodnevnim časovima, odigrane su utakmice mlađih kategorija i veterana, zatim je usledilo svečano otvaranje turnira, u prisustvu porodice Bakić, brojnih prijatelja i zaljubljenika u košarku, pred prijateljsku, završnu utakmicu prvog tima između KK ”Kuršumlija” i KK ”Marinos” iz Niša, a na kraju tradicionalno uručenje pehara najboljim sportistima od strane predstavnika Organizacionog tima i sina pokojnog Vojkana - Aleksandra Bakića.\nNajbolji igrač VII Memorijalnog turnira ”Vojkan Bakić - Baka” je Nikolić Veljko, sa rednim brojem četiri, KK ”Kuršumlija”, za najboljeg strelca proglašen je Popović Marko, sa rednim brojem trinaest, KK ”Marinos”, drugo mesto na finalnoj utakmici osvojila je ekipa KK ”Kuršumlija”, dok je pobednik KK ”Marinos” iz Niša.\nVojkanova majka Danica i sestričina Jovana, u ime porodice, sportistima i ekipi RTV Kuršumlija, na čemu ovom prilikom zahvaljujemo, uručile su dresove sa imenom Vojkana Bakića, u znak sećanja na sedmi Memorijalni turnir.\nNakon odigrane završne utakmice imali smo posebnu čast i retku priliku da razgovaramo sa generalnim sekretarom KK ”Marinos” iz Niša - Milošem Dimitrijevićem, koji je ovom prilikom naglasio da su veoma prijatno iznenađeni organizacijom i gostoprimstvom, izražavajući veliko saosećanje u ime svih učesnika zbog prerane smrti našeg sugrađanina - Vojkana Bakića Bake. U vojničkom maniru Miloš objašnjava da je KK ”Marinos” formiran iz redova oficira, podoficira i profesionalnih vojnika Kopnene vojske, sa sedištem u Nišu. Njihov ideal je kultura, tradicija i želja da igraju za naše ljude koji su igrom slučaja i životnih prilika stradali u ratovima. Marinos Rucidis je kapetan grčkog broda koji je odbio da raketira SR Jugoslaviju 1999. godine, tako da su predstavnici simbolično u znak i pomen tog dela svoj klub nazvali baš po njemu, uz poruku da ne smemo zaboraviti naše pretke koji su slavno poginuli u bitkama za slobodu i da su ovog puta na okupu kako bi odali čast na ljudski i sportski način.\nTrener KK ”Kuršumlija” - Đorđe Vučić kaže da je ovaj veliki ”Dan košarke” otpočeo utakmicom pionira i ekipe ”Probasket” iz Prokuplja, zatim su veterani, kao i svake godine, smogli snage da odigraju utakmicu u čast svog dobrog i rano preminulog prijatelja Vojkana Bakića, prvi tim, mlada ekipa na čijem je čelu, imao je tokom turnira i završne utakmice jaku proveru pred prvenstvo, ističući da oni pokazuju energiju i takmičarski duh tokom svih sportskih događaja, pa i u okviru Memorijalnog turnira, kada su se okušali u prijateljskoj utakmici sa izuzetnom ekipom ”Marinos” iz Niša.\nSestričina pokojnog Vojkana - Jovana naglašava da je izuzetno zadovoljstvo bilo gledati sve te mlade ljude kako igraju za čoveka koji je toliko voleo sport, košarku i tu posebnu emociju koja se ostavlja na parketu. Uz suze i pomešana osećanja Jovana kaže da voljeni nikada ne umiru dok žive oni koji ih vole i koji ih se sećaju, život ida dalje, bol u srcu ostaju i sve je teže kako vreme više odmiče, uz poruku da uvek poštujemo žive i voljene, jer nismo svesni koliko je teško kada izgubimo sebi drage ljude.\nSupruga pokojnog Vojkana, Vesna Bakić, istakla je da su ovi dani istovremeno lepi i teški. Lepi, jer čuvaju sećanje na najlepši mogući način, kroz sport i košarku, teški, jer uvek postoji praznina, uz zahvalnost organizatorima i svim učesnicima VII Memorijalnog turnira.\nTrener - Nikola Milijanović ističe da je zadovoljan organizacijom i samom tradicijom održavanja memorijalnog turnira, jer se jedino na taj način može održati sećanje na Baku, koji je mnogo dao za kuršumlijski košarkaški klub i košarku.\nRazgovor smo završili sa Bakinom sestričinom Jovanom koja nas je podsetila na činjenicu koliko je Vojkan Bakić bio poseban čovek, pogotovu kada je reč o njegovoj neizmernoj dobroti, uz stihove Besmrtne pesme - Mike Antića:\n”Uprkos danima sivim\nšašav letim, i živim.”\nНови изглед градског парка\nБрига о деци најважнија\nПочела подела пакета основних животних намирница


PAO SA KOKAINOM VREDNIM 800 MILIONA DOLARA Uhapšeni Bosanac je poznati bokser, a otkriveno je da je SARAĐIVAO SA ŠARIĆEM\nM. B. , G.O.\nDržavljanin BiH Smail Šikalo (25) koji je uhapšen u Peruu sa kokainom vrednim više od 800 miliona dolara, poznat je bezbednosnim agencijama u BiH zbog trgovine drogom, a povezivan je i sa Darkom Šarićem, ekskluzivno saznaje "Blic".\n- Povezivan je sa veoma opasnom braćom za koju se zna da se bave trgovinom drogom. Osim toga, njegovo ime se provlači i u čuvenoj akciji "Balkanski ratnik", u kojoj je uhapšen narko-bos Darko Šarić - istakao je sagovornik "Blica".\nOn je pojasnio da je tokom saradnje više policijskih agencija u pomenutoj akciji spominjan Šikalo kao jedan od članova ove kriminalne grupe koja se bavila krijumčarenjem kokaina iz Južne Amerike u Evropu.\n- U to vreme Šikalo, kao tek punoletni mladić, nije bio visoko pozicioniran u hijerarhiji ove kriminalne grupe, zato je sada malo čudno što policija iz Perua tvrdi da je on bio jedan od organizatora. Moguće da je napredovao u lancu odgovornosti zato što su mnogi članovi ove grupe u međuvremenu uhapšeni - ističe naš izvor iz vrha bezbednosnih agencija BiH.\nPotvrdio je i da bezbednosne agencije iz Perua za sada nisu tražile nikakvu pomoć od Bosne i Hercegovine, niti podatke Šikala.\nPeruanski mediji Šikala su doveli u blisku vezu i sa Zoranom Jakšićem, drugim čovekom klana “Amerika”, takođe poznatom po međunarodnom krijumčarenju kokaina iz Južne Amerike u Evropu. Ono što povezuje klan “Amerika” i Darka Šarića, jeste to što je Šarićeva grupa, za vreme dok su Zoran Jakšić i Mileta Miljanić - Majk (56) koji je označen kao vođa klana bili u zatvoru, počeli da vode poslove sa Južnom Amerikom, i to kod istih dobavljača kokaina.\nKada su vođe klana “Amerika” izašle iz zatvora tržište je bilo dovoljno veliko i za Šarića i za njih pa su imali iste saradnike. Na primer, Rodoljub Radulović - Miša Banana ili Amerika, koji je optužen sa Šarićem, prema operativnim podacima sarađivao je i sa Miljanićem.\nUhapšen sa drogom vrednom 800 miliona\nUpravo zbog veze sa Jakšićem, navode peruanski mediji, Šikalo je bio jedan od ključnih igrača ove kriminalne grupe.\nInače, Jakšić je u julu 2016. godine uhapšen je zbog krijumčarenja narkotika i ubistva. U januaru naredne godine je i osuđen pred peruanskim sudom u Limi na 20 godina.\nZa Šikala se još zna, da je pre odlaska u Južnu Ameriku živeo u Sarajevu, gde se bavio sportom. Naš sagovornik ističe da je trenirao boks i da je važio za perspektivnog boksera, te kaže da ga je trenirao sadašnji predsednik Bokserskog saveza BiH Enes Peštek.\nOno što je posebno zanimljivo je da je Šikalo bio komšija i prijatelj Davida Cufaja. Njih dvojica su živeli u istoj ulici i trenirali u istom klubu. Cufaj je prošle godine takođe uhapšen u Peruu sa dve tone kokaina, koji je planirao da prebaci prekookeanskim putem do Belgije. Vrednost te droge procenjivala se na 174 miliona dolara.\nBOSANCA POSETILA MISTERIOZNA ŽENA Sarajliju, koji je uhvaćen sa kokainom vrednim 800 miliona dolara, drže u POSEBNOJ ĆELIJI\nŠARIĆEV NOVAC ZAVRŠIO KOD ŠEŠELJA? Lični lekar lidera radikala Milovan Bojić od narko bosa dobio pola miliona evra\nDRAMATIČNO HAPŠENJE KAVAČKOG KLANA Francuska policija napravila BARIKADU u Parizu, otkriveno 69 PAKETA KOKAINA\nbole ns ima 25 godina,dovoljno da da se zna da nije nista vise od kurira.\nja tako i treba,nema od postenja nista


Android revija » Telenor predstavio Deezer servis na konferenciji “Teen Talk 2013” Telenor predstavio Deezer servis na konferenciji “Teen Talk 2013” – Android revija\nIz Telenora pričali o najnovijim trendovima u slušanju muzike kod mladih\nPrva konferencija posvećena „digitalnoj generaciji” – „Teen Talk 2013”, u organizaciji magazina „Bravo” i pod pokroviteljstvom Telenora, održana je u beogradskom Domu omladine. Konferencija je okupila stručnjake iz oblasti komunikacija, medija, filma, psihologije, muzike i sporta. Među panelistima bio je i veliki broj javnih ličnosti koje su razgovarale na temu Šta želi digitalna generacija?, i došli do zaključka da kulturno ponašanje i potrebe tinejdžera ne mogu više da se posmatraju nezavisno od korišćenja modernih tehnologija.\nU prvom panelu „Od stripa do ’Klipa’” govorilo se o tome šta današnji srednjoškolci kriju ispod klupa i da li sistem obrazovanja može da prati napredak digitalnih tehnologija. Voditelj panela Galeb Nikačević izveo je zaključak da mladi čeznu za korišćenjem naprednih tehnologija u svrhu obrazovanja. Osim Uroša Zorića, administratora za elektronsko poslovanje u Telenoru, učestvovali su Aleksa Balašević, srednjoškolac, Gordana Fiket Đurković, PR „Čarobne knjige” i ljubiteljka horora, Mirjana Vlaović, sedamnaestogodišnja spisateljica, Tamara Simić Jaćimovski, nastavnica hemije u Sedmoj beogradskoj gimnaziji, i Vidoje Radulović, socijalni radnik u „Dečjem selu”, Sremska Kamenica.\nMilica Milivojevic i Goran Stupar, Telenor\nPrezentaciju „Muzika – univerzalni kanal komunikacije” održali su Milica Milivojević, ekspert za postpejd usluge za privatne korisnike, i Goran Stupar, specijalista za medije u Telenoru. U interakciji sa publikom, oni su predstavili navike digitalne generacije kada je u pitanju muzika i koliko se promenio način slušanja muzike sa početkom upotrebe interneta.\n„Danas više ne možete na osnovu nečije garderobe da prepoznate koju muziku ta osoba sluša”, rekla je Milica.\nGoran i Milica predstavili su kroz muzički kviz servis Deezer, dostupan uz Play+ pakete u Telenoru, kao najnoviji trend u korišćenju muzike kod mladih.\nPanel „Mališani/huligani” bio je posvećen nasilju na sportskim događajima. Stevan Filipović, reditelj filma „Šišanje”, govorio je o tome kako se problem huliganstva rešava u drugim zemljama i smatra da je Srbija jedina država koja podržava i koristi navijačko-huliganske grupe.\nPanel pod nazivom „WOW – LOL!” bavio se promenama u načinu komunikacije digitalne generacije. Zoran Milivojević, psihoterapeut, izjavio je da sebe smatra „digitalnim doseljenikom” i da je sasvim drugačije odrastati uz društvene mreže, kao i da je digitalna komunikacija neophodna današnjim generacijama.\nU panelu „5 minuta slave”, koji je bio posvećen muzičkim rijaliti programima, učestvovali su Sara Jovanović, učesnica „Prvog glasa Srbije”, Kristina Kovač, kompozitor, Petar Janjatović, muzički kritičar, i Vukašin Brajić, učesnik „Operacije trijumf”.\nSala „Amerikana” Doma omladine bila je prepuna ljudi i pozitivne atmosfere, a mladi iz publike aktivno su učestvovali i jasno davali svoja mišljenja o aktuelnim temama.\nViše informacija možete da nađete na www.bravo.rs\nTelenor predstavio Deezer servis na konferenciji “Teen Talk 2013” was last modified: October 18th, 2013 by Goran Aničić\nBravoBravo magazinDizerGoran StuparMilica MilivojevićTeen Talk 2013TelenorTelenor DeezerTelenor Srbija\nPredstavljena android aplikacija „NOVI SAD PRIČA“\nTelenorova kolekcija savremene srpske umetnosti u Cvijeti...\nUNICEF i Telenor: Nova tehnička oprema i...\nTelenor podržava domaću muzičku scenu


Na osnovu člana 37. stav 10. Zakona o izvršenju krivičnih sankcija ("Službeni glasnik RS", br. 85/05 i 72/09),\nO NAČNU IZVRŠENjA KAZNE ZATVORA U PROSTORIJAMA U KOJIMA OSUĐENI STANUJE\n(Objavljen u "Sl. glasniku RS", br. 64 od 10. septembra 2010)\nProstorije u kojima osuđeni stanuje\nPod prostorijama u kojima osuđeni stanuje, u smislu ovog pravilnika, smatra se kuća ili stan u kome osuđeni ima prebivalište, bez obzira da li je vlasnik te kuće ili stana.\nUkoliko osuđeni nema prebivalište, pod prostorijama u kojima stanuje smatra se kuća ili stan u kome osuđeni ima boravište.\nUkoliko osuđeni nije vlasnik kuće ili stana u kojima se izvršava kazna, osuđeni će pribaviti pismenu saglasnost vlasnika kuće ili stana za izvršenje kazne.\nPismena saglasnost iz stava 3. ovog člana mora biti overena kod nadležnog organa.\nSprovođenje elektronskog nadzora\nZaposlenog iz Organizacione jedinice, posle prijema sudske odluke, određuje direktor Uprave za izvršenje krivičnih sankcija (u daljem tekstu: direktor Uprave), na predlog rukovodioca Organizacione jedinice.\nPostupanje Organizacione jedinice po prijemu odluke suda\nOrganizaciona jedinica, kada dobije odluku suda na izvršenje, obaveštava osuđenog o danu i času dolaska zaposlenog iz Organizacione jedinice i stručnog lica koje vrši instalaciju opreme za elektronski nadzor (u daljem tekstu: stručno lice) u prostorije u kojima osuđeni stanuje.\nZaposleni iz Organizacione jedinice upoznaje osuđenog i članove njegovog porodičnog domaćinstva sa sudskom odlukom, odredbama ovog pravilnika, njegovim pravima i obavezama prilikom izvršenja kazne zatvora u prostorijama u kojima stanuje, posledicama u slučaju da samovoljno napusti prostorije u kojima stanuje i načinu rada opreme za elektronski nadzor. Osuđeni potpisuje izjavu da je upoznat sa svojim pravima i obavezama.\nZaposleni iz Organizacione jedinice i stručno lice, u prisustvu osuđenog ili članova njegovog porodičnog domaćinstva, pregleda prostorije u kojima osuđeni stanuje i ispituje tehničke mogućnosti izvršenja kazne u tim prostorijama.\nKada su ispunjene tehničke mogućnosti, stručno lice odmah aktivira opremu i preduzima potrebne mere u cilju izvršenja kazne zatvora u prostorijama u kojima osuđeni stanuje.\nObaveštavanje suda ukoliko ne postoje mogućnosti za izvršenje kazne\nUkoliko ne postoje tehničke mogućnosti za izvršenje kazne zatvora bez napuštanja prostorija u kojima osuđeni stanuje ili ne postoji pismena saglasnost vlasnika stana za izvršenje kazne, Organizaciona jedinica odmah obaveštava sud.\nObaveštavanje suda i područnog organa policije\nPosle aktiviranja opreme za izvršenje mere elektronskog nadzora, Organizaciona jedinica obaveštava sud i područni organ policije da je izvršenje kazne zatvora u prostorijama u kojima osuđeni stanuje započelo, o adresi stana u kome se kazna izvršava, kao i o zaposlenom iz Organizacione jedinice koga je direktor Uprave odredio za primenu mera elektronskog nadzora.\nMere elektronskog nadzora\nNapuštanje prostorija u kojima osuđeni stanuje\nOsuđeni kome je određeno izvršenje kazne zatvora bez napuštanja prostorija u kojima stanuje ne sme napuštati te prostorije, osim u slučajevima predviđenim Zakonom o izvršenju krivičnih sankcija (u daljem tekstu: Zakon).


Stranka za BiH: Dodikov poziv policiji da štiti negatore genocida je porazan za cijelu Evropu - Index.ba\nStranka za Bosnu i Hercegovinu održala je 85. redovnu sjednicu Predsjedništva, na kojoj su donesene odluke vezane za održavanje predstojećeg kongresa te imenovani odbori za pripremu kongresa.\nRazmatrana je aktuelna politička situacija, nastala nakon što je visoki predstavnik u Bosni i Hercegovini Valentin Inzko naložio dopunu Krivičnog zakona Bosne i Hercegovine kojim se zabranjuje i kažnjava negiranje genocida.\nPozdravljamo odluku visokog predstavnika u Bosni i Hercegovini Valentina Inzka o dopuni Krivičnog zakona Bosne i Hercegovine, kojom se zabranjuje i kažnjava negiranje genocida.\nPozivamo tužilaštva i sudove na svim nivoima u Bosni i Hercegovini da u potpunosti primijene novi krivični zakon i procesuiraju sve koji ga krše.\nSve odluke i reakcije rukovodstva bosanskohercegovačkog entiteta RS po pitanju novog Krivičnog zakona su neosnovane i kao takve ih treba odbaciti te ispitati u kojoj mjeri krše Ustav Bosne i Hercegovine kao i najnoviji Krivični zakon.\nOdluka stranaka iz bosanskohercegovačkog entiteta RS da ne učestvuju u radu Institucija Bosne i Hercegovine je protivna Dejtonskom mirovnom sporazumu i najviše šteti građanima Bosne i Hercegovine, posebno u manjem bh. entitetu. Pozivamo međunarodnu zajednicu i visokog predstavnika da utvrde odgovornost nosilaca državnih funkcija, koji ne budu učestvovali u radu institucija i shodno tome donesu nove odluke i ako je potrebno sankcije.\nIzjava člana Predsjedništva Bosne i Hercegovine Milorada Dodika, kojom je pozvao entitetsku policiju da se suprotstavi eventualnim hapšenjima koje bi provodila SIPA, direktno je suprotstavljanje zakonima Bosne i Hercegovine i ugrožava mir i stabilnost. Ovakve izjave o zloupotrebi policije i protivljenju zakonu izazivaju zebnju i zabrinutost svakog svjesnog i odgovornog Bosanca i Hercegovca.\nNapominjemo da su u presudama za genocid kao izvršioci genocida imenovani Vojska i policija Republike Srpske. Pozivanje policije, koja još uvijek nosi to isto ime, da zaštiti negatore genocida, je poražavajuće ne samo za našu zemlju, nego i za Evropu na čijem se tlu to dešava. Pozivamo tužilaštvo i sud Bosne i Hercegovine da poduzmu sve korake koji će osigurati nesmetano funkcionisanje ustavnog poretka i provođenje zakona.\nStranka za Bosnu i Hercegovinu naglašava da su Institucija visokog predstavnika i ovlasti koje ima još uvijek neophodni, sve dok se ne otklone institucionalne blokade i Bosna i Hercegovina ne postane demokratska zemlja kao i druge zemlje Evrope, s građaninom kao nosiocem demokratije. Institucija Visokog predstavnika je posljedica agresije i genocida, odnosno Dejtonskog sporazuma na koji se svi pozivaju.\nStranka za Bosnu i Hercegovinu će nastaviti djelovati u cilju zaštite suvereniteta i integriteta Bosne i Hercegovine, buduće punopravne članice NATO-a i Evropske unije.\nPrethodni članakSud BiH: Alisa (Mutap) Ramić i ostali branit će se sa slobode\nNaredni članakSuljagić: Dodik je mnogo usamljeniji nego što se misli


Vikendica Landhaus Blaubeerhügel\n→ 1 907 smeštajnih objekata\nLeiten 316, 8972 Ramzau am Dahštajn, Austrija\nOd 24. avg 2012. Landhaus Blaubeerhügel želi dobrodošlicu Booking.com gostima Vikendica kapaciteta za 10 osoba\nU kom periodu želite da boravite u objektu Landhaus Blaubeerhügel?\n6 razloga da izaberete objekat Landhaus Blaubeerhügel\n134 smeštajna objekta u: Ramzau am Dahštajn\nSadržaji smeštajnog objekta: Landhaus Blaubeerhügel\ndečja visoka stolica Kupatilo\nZa 1 dete/ta starosti od 0 do 3 godine/-a boravak je besplatan u dodatnom krevetu.\nLokacija objekta Haus Andre je ocenjena sa 9\nPogledajte 30 najboljih objekata za odmor na destinaciji Ramzau am Dahštajn, na osnovu 1 554 verifikovanih recenzija objekata za odmor na Booking.com.\nPotrebno je najmanje 5 recenzija da da bismo mogli da odredimo ocenu gostiju. Ukoliko rezervišete i ocenite svoj boravak, možete pomoći objektu Landhaus Blaubeerhügel da dostigne ovu brojku.\nGosti koji su pogledali Landhaus Blaubeerhügel takođe su pogledali:\n» Pogledajte više vikendica u mestu: Ramzau am Dahštajn


“Očigledno je da nas ne čeka uobičajena novogodišnja noć. Gledajući na Tajms skver, ima prostora da se luta po trotoarima koji bi inače bili neprohodni”, navodi agencija.\nNjamačka je zabranila prodaju pirotehničkih sredstava, koje građani obično koriste na ulici, a otkazan je i pirotehnički šou kod Brandenburške kapije u Berlinu.\nRusija je zabranila ili ograničila javne događaje u brojnim oblastima. Jedini grad koji će biti pun turista je Кaluga, takozvana novogodišnja prijestonica, u kojoj će se slaviti nekoliko dana, uprkos zahtjevima mještana da se proslave otkažu. Vlasti Кaluge tvrde da će biti preduzete sve mjere predostrožnosti.


"Dobio sam uveravanja, neæemo u paketu (sa Srbijom)" - B92\nPodgorica -- Crnogorski premijer izjavio je da je od EU dobio uveravanja da proširenje neæe biti u paketu, nego po zaslugama "ko prvi devojci, njegova devojka".\nIzvor: Beta sreda, 23.06.2021. | 06:10\nZdravko Krivokapiæ je kazao da je od svih uèesnika juèerašnje Meðuvladine konferencije dobio jasna uveravanja da stoje Crnoj Gori kao podrška da bi mogla ispunuti privremena merila za poglavlja 23 i 24 i postati prva èlanica evropske porodice koja njeguje istinske vrednosti pravde, stabilnosti, mira i demokratije, preneli su podgorièki mediji.\n"Ne smemo izneveriti graðane zbog politièkih i liènih interesa, mi moramo da služimo graðanima i naš pravi put i kolosek je da budemo sledeæa èlanica EU", poruèio je Krivokapiæ.\nNa pitanje koliko unutrašnji politièki problemi utièu na EU integracije, rekao je da je Vlada pokazala apsolutnu posveæenost tom procesu.\n"Jedini problem je što smo mislili da je objektivnost izveštavanja osnovna karakteristika medija i to što nismo na pravi naèin plasirali javnosti", kazao je Krivokapiæ i dodao da Vlada nema nijedan medij, jer je opredeljena za slobodu medija i ne želi nijedan medij da drži pod kontrolom.\nEvropski komesar za proširenje Oliver Varheji je kazao da prioritet Crne Gore u nastavku procesa proširenja mora biti ispunjavanje privremenih merila u kljuènim poglavljima koja se odnose na vladavinu prava.\nOn je, na konferenciji za novinare nakon Meðuvladine konferencije Crne Gore i Evropske unije rekao da æe nova metodologija poboljšati proces proširenja.\nVarheji je rekao da je razgovarano o kljuènim stvarima – pravosuðu, Javnom servisu, borbi protiv korupcije i organizovanog kriminala i istakao da je jasno šta Crna Gora treba da radi – ispuni privremena merila za poglavlja 23 i 24, jer bez toga se nijedno poglavlje ne može zatvoriti.\nPodsetimo, u utorak su u Luksemburgu održani sastanci lidera EU i zemalja koje su poèele pristupne pregovore sa Unijom. Delegaciju Srbije predvodila je premijejrka Ana Brnabiæ.